Vsebine in njihovo razporejanje na portalu Zgodovina Slovenije - SIstory (s poudarkom na publikacijah)

Mojca Šorn
Ana Cvek

Vsebine in njihovo razporejanje na portalu Zgodovina Slovenije - SIstory (s poudarkom na publikacijah)

Inštitut za novejšo zgodovino
Ljubljana
2023

Kolofon

Mojca Šorn
Ana Cvek

VSEBINE IN NJIHOVO RAZPOREJANJE NA PORTALU ZGODOVINA SLOVENIJE – SISTORY (s poudarkom na publikacijah)

TEI kodiranje in HTML pretvorba:
Mihael Ojsteršek

Verzija 1.0

Štetje besed: besede 15132, znaki (s presledki) 107313.

Inštitut za novejšo zgodovino

2023

Ljubljana

Creative Commons licenca
To delo avtorja Mojca Šorn Ana Cvek je ponujeno pod Creative Commons Priznanje avtorstva-Nekomercialno-Brez predelav 4.0 Mednarodna licenco

Cena: brezplačna publikacija

Kataložni zapis o publikaciji (CIP) pripravili v Narodni in univerzitetni knjižnici v Ljubljani
COBISS.SI-ID 165297667
ISBN 978-961-7104-28-8 (ePUB)

Uvod

Portal Zgodovina Slovenije – SIstory, ki je nastal in se razvija v okviru dejavnosti raziskovalne infrastrukture Slovenskega zgodovinopisja na Inštitutu za novejšo zgodovino, je spletni sistem o slovenskem zgodovinopisju in za slovensko zgodovinopisje. Poleg dostopnih historičnih vsebin, relevantnih za proučevanje slovenske zgodovine, omogoča ustvarjanje raziskovalnih podatkov in njihovo uporabo v raziskovalnem okolju.

Portal omogoča hiter in enostaven dostop do prosto in odprto dostopnega verificiranega digitaliziranega in digitalnega gradiva, opremljenega z licencami Creative Commons. Uporabnik lahko do gradiva dostopa prek:

navigacije (menijskega sistema) in

iskalnikov (osnovnega in naprednega).

Informacijski strokovnjaki lahko do metapodatkov o gradivu s portala SIstory dostopajo:

prek aplikacijskega programskega vmesnika (API) oziroma direktno prek RestApi;

prek protokola za zajemanje metapodatkov;

kot RDF na metapodatkovni strani digitalnih objektov.

Avtorici v nadaljevanju predstaviva vsebine, predvsem publikacije, objavljene na portalu SIstory, posvečava pa se tudi njihovi postavitvi v spletnem okolju. Monografijo sva zasnovali dvonivojsko – primarni nivo predstavlja kronološki prikaz, sekundarni pa tematizacija gradiv –, saj meniva, da tovrstna obravnava zagotavlja najbolj optimalen pregled nad opravljenim delom sodelavk in sodelavcev infrastrukturnega programa.

Letak, 2008

Foreword

The History of Slovenia – SIstory portal has been established as part of activities carried out by the Research Infrastructure of Slovenian Historiography. The SIstory portal is an online system of Slovenian historiography, which not only enables access to historical content relevant for the study of Slovenian history but also offers the possibility to create research data and use it in a research environment.

The portal provides quick, easy, free and open access to verified digital and digitized material to which the Creative Commons licenses are attached. The user has to follow the general Terms of use and instructions for source citing. They can access the material via:

Navigation (menu system)

Search engines

IT professionals can access the metadata relating to material from the SIstory portal:

Via the application programming interface (API) or directly via RestApi

Via the Protocol for metadata harvesting

As RDFa on the frontend of the digital objects

The OCR of the digitised PDF files included in older SIstory publications (35.000 less than SISTORY:ID) is still accessible via XML. An ID is the SISTORY:ID of the publication containing the PDF file.

Letak, 2008

Začetki

Na Inštitutu za novejšo zgodovino smo portal Zgodovina Slovenije – SIstory¹ vsebinsko in vizualno strukturirali v letu 2007. Primarni projekt je zajemal oblikovanje »temeljnih stebrov (določitev kategorij z izborom vsebin, logičnih povezav in načinov iskanja), grafično oblikovanje in oblikovanje osnovnega iskalnika«.² V zasnovi je bil portal členjen v dva sklopa. En sklop je predstavljala baza podatkov o citiranosti slovenskih zgodovinarjev in njihovih delih – Zgodovinarski indeks citiranosti, drug sklop pa knjižnica digitaliziranih gradiv.³ Z njimi smo od samega začetka želeli pokriti potrebe tako raziskovalnega kot izobraževalnega polja, s prenosom starejših in sodobnih zgodovinskih in zgodovinopisnih gradiv v novo medijsko in tehnološko obliko pa poskrbeti tudi za ohranitev kulturne dediščine, hkrati pa s prilagoditvijo novim tehnologijam in novim medijem zagotoviti njihovo dostopnost in uporabnost v sodobni tehnološki ter socialni paradigmi.

Za izbor gradiv, s katerimi smo želeli oblikovati digitalno knjižnico, je inštitut leta 2008 imenoval posvetovalni svet, ki je kmalu prerasel v sicer neformalni organ vseh partnerjev.

Prvi korak na poti digitalizacije sta pomenili slovenski zgodovinopisni znanstveni reviji Prispevki za novejšo zgodovino, ki jo izdaja Inštitut za novejšo zgodovino, in Zgodovinski časopis, ki ga izdaja Zveza zgodovinskih društev Slovenije. Starejše še nedigitalitzirane letnike je digitaliziral zunanji ponudnik, pri čemer se nam je zdel postopek tehnično in tudi finančno zelo zahteven.⁴ Novejše letnike pa smo na inštitutu pretvorili v obliko PDF⁵ in jih nadgradili s tehnologijo za optično prepoznavanje znakov (OCR – Optical Character Recognition).⁶ Digitalizirati smo dali tudi nekaj starejših zgodovinskih učbenikov in nekaj številk uradnih listov. Vse smo objavili na portalu SIstory skupaj s Primorskim slovenskim biografskim leksikonom, ki smo ga digitalizirali v sodelovanju z Goriško Mohorjevo družbo.

Po digitalizaciji navedenega gradiva se je pokazala potreba, da ga organiziramo v posamezne sklope, ki bodo uporabnikom omogočili lažji oziroma razumljiv in pregleden dostop ter uporabo. Gradivo smo vključili v štiri vsebinske sklope, ki smo jih poimenovali Viri, Literatura, Biografika ter Zgodovina in šola.

V prvi sklop smo vključili uradne liste, v drugi sklop monografije in že omenjeni serijski publikaciji, v tretji sklop pa vseh 20 snopičev primorskega leksikona.

Sočasno smo začeli razmišljati tudi o objavi baze Smrtne žrtve druge svetovne vojne v sklopu Viri oziroma podsklopu Zbirke podatkov. Imenski seznam smrtnih žrtev, ki je rezultat znanstveno zasnovane zgodovinopisno-žrtvoslovne raziskave, je med letoma 1997 in 2012 izvajal Inštitut za novejšo zgodovino. Seznam zajema vse osebe, ki so v obdobju med aprilom 1941 in januarjem 1946 izgubile življenje zaradi vojnega nasilja ter neposredno po drugi svetovni vojni zaradi revolucionarnega nasilja ali posledic vojne. Geografsko se seznam omejuje na območje države Republike Slovenije in upošteva osebe, ki so imele med drugo svetovno vojno rezidenčno pravico na tem območju. Zanesljivo identifikacijo posamezne žrtve zagotavlja 25 kategorij podatkov, ki jih je skušala raziskava ugotoviti pri vsaki osebi in tvorijo t. i. osebni list žrtve. Pri prenosu podatkov iz lokalne inštitutske baze na portal SIstory je bilo potrebnih več poskusov in popravkov, da je baza pričela nemoteno delovati.

Za četrti sklop, ki je sprva vseboval le nekaj učbenikov starejših letnic, smo se povezali z zavodom za šolstvo in učitelji zgodovine, saj smo Zgodovino in šolo želeli vsebinsko približati specifični, mlajši javnosti – učencem in dijakom. Konec leta 2008 smo zasnovali stran Zgod(b)oved za aplikativno uporabo znanstvenoraziskovalnih in strokovnih dosežkov pri pouku zgodovine, namenjeno zadnji triadi osnovne šole.⁷ Ustvarjena je bila z namenom, da bi skozi posamezne tematske sklope (telekomunikacije, oblačila, prehrana itd.) ter s pomočjo 3D-multimedije na izrazito interaktiven in interdisciplinaren način učenke in učenci spoznavali novejšo zgodovino oziroma vsakodnevno življenje svojih staršev in starih staršev. Na strani, ki je bila dostopna od leta 2010, so uporabniki svoje znanje lahko preverjali z reševanjem interaktivne križanke in nalog, brskanjem po e-knjižnici, v kateri je bilo na enem mestu zbrano gradivo, objavljeno v vsebinskih podsklopih.⁸ Knjižnica je bila razdeljena na posamezne oddelke, vsa besedila so bila opremljena z barvno legendo, ki je označevala njihovo zahtevnost; gradivo so uporabniki lahko poiskali tudi z iskalnikom in ga brez omejitev prelistavali. Pri popolnjevanju knjižnice nas je vodila ideja, da bi po principu prenašanja znanj in izkušenj učencem približali tudi delo njihovih vrstnikov, tistih, ki jih zgodovina veseli in zanima, zato smo pridobili pravico za digitalizacijo in objavo številnih zgodovinskih nalog, ki jih učenci vsako leto na drugo temo pišejo in predstavljajo pod pokroviteljstvom Zveze prijateljev mladine Slovenije. Kot pomoč za izdelavo seminarskih nalog, ki so učence popeljale v svet »mladih raziskovalcev«, smo pripravili ustrezna trinivojska navodila.

Pri Zgod(b)ovedu je bil poudarek na obeh akterjih pedagoškega procesa, na učencih in tudi učiteljih. Slednjim smo ponudili priložnost dodatnega vključevanja novih digitalnih in interaktivnih učil in scenarijev izvedbe pouka zgodovine na drugačen, didaktično strukturiran in vizualno bogat način. Kot dopolnilo obstoječemu pouku zgodovine v šolskem sistemu smo želeli ponuditi dodatno možnost pridobivanja relevantnega in verodostojnega historičnega znanja. Multimedijske predstavitve, dostopne na Zgod(b)ovedu, so učence aktivno vključevale v virtualno raziskovalno okolje in na atraktiven način spodbujale številna kreativna vsebinska povezovanja. Hkrati so posameznike usmerjale k samostojnemu znanstvenoraziskovalnemu delu.

Noviteta in pomen aplikacije Zgod(b)oved nista bila le tehnološka – v inovativni predstavitvi zgodovinskih vsebin, temveč tudi v idejno in konceptualno drugačno zasnovanem načinu podajanja zgodovinopisnega znanja. Predstavljene zgodovinske vsebine so presegle dogodkovno politično zgodovino in so vključevale vsakdanje življenje in odnose med ljudmi, hkrati pa so izpostavljale posameznika kot nosilca zgodovine.

Že od začetka smo imeli za ta projekt tudi dolgoročno vizijo, ki naj bi vodila v elektronski učbenik za zgodovino. Žal zaradi pomanjkanja finančnih sredstev in kadrovske stiske zastavljenih načrtov nismo uresničili. Vse bolj smo se namreč usmerjali v znanstvene vsebine in postavljanje podatkovnih baz.

Opombe

1. Zgodovina Slovenije SIstory, https://www.sistory.si/, pridobljeno 4. 7. 2023.

2. Nina Vodopivec[os.], Poročilo o delu, 10. 1. 2008. Dokumentacija INZ.

3. V povezavi z digitalizacijo je nujno potrebno upoštevati avtorsko pravno zakonodajo. Gl. Zakon o avtorski in sorodnih pravicah (ZASP), http://www.pisrs.si/Pis.web/pregledPredpisa?id=ZAKO403, pridobljeno 19. 7. 2023. O avtorskem pravu in portalu Zgodovina Slovenije – SIstory Katja Meden[os.] in Mojca Šorn[os.], Avtorske pravice na primeru portala Zgodovina Slovenije – Sistory. Ljubljana: Inštitut za novejšo zgodovino, 2021. Mojca Šorn[os.] in Katja Meden[os.], Portal Zgodovina Slovenije – Sistory in avtorske pravice. Prispevki za novejšo zgodovino, 61, št. 2 (2021): 193–228.

4. Nina Vodopivec[os.], Poročilo o delu, 10. 1. 2008. Dokumentacija INZ.

5. What is a PDF? Portable Document Format | Adobe Acrobat, https://www.adobe.com/si/acrobat/about-adobe-pdf.html, pridobljeno 19. 7. 2023.

6. Uvod v optično prepoznavanje znakov (OCR), https://hashdork.com/sl/optical-character-recognition/, pridobljeno 16. 5. 2023

7. Nina Vodopivec[os.], Poročilo o delu, 10. 1. 2008. Dokumentacija INZ.

8. Teja Dvorjak[os.], Digitalne knjižnice za mlade uporabnike: diplomsko delo. Ljubljana [T. Dvorjak[os.]], 2012.

Leto 2009

Že v letu 2009 je neformalni svet portala SIstory vključeval predstavnike številnih slovenskih ustanov in uredništev, ki se neposredno ali posredno ukvarjajo z zgodovino oziroma s poukom zgodovine; z večino od njih sodelujemo še danes: Znanstvenoraziskovalni center Slovenske akademije znanosti in umetnosti, Filozofska fakulteta Univerze v Ljubljani, Muzej novejše zgodovine Slovenije, Tehniški muzej Slovenije, Slovenski šolski muzej, Muzej novejše zgodovine Celje, Arhiv Republike Slovenije, Zgodovinski arhiv Ljubljana, Osrednja knjižnica Celje, Zavod Republike Slovenije za šolstvo, uredništva znanstvenih in strokovnih publikacij, društva itn.

Rezultat širšega sodelovanja v letu 2009 je bila digitalizacija več kot 73.000 strani gradiv za sklope Viri, Literatura ter Zgodovina in šola. Skenirano gradivo smo pretvorili v obliko PDF, zaščito vseh PDF-jev, ki so objavljeni na portalu SIstory, pa smo prilagodili slepim in slabovidnim. Izdelana so bila tudi interaktivna kazala, na novo je bila postavljena spletna stran za izvlečke iz dokumentov PDF po novem pravilniku XML⁹. Za vsa gradiva (datoteke PDF), naložena na strežnik, je bila izvedena indeksacija. Zaradi nenehnega dodajanja novih rubrik pa je bila izpeljana konfiguracija iskalnika.

V letu 2009 smo v prvem sklopu Viri objavili zbirko Dokumenti ljudske revolucije v Sloveniji oziroma Dokumenti organov in organizacij NOG (1-10) ter komentirano objavo virov s spremno študijo Sejni zapisniki Narodne vlade Slovencev, Hrvatov in Srbov v Ljubljani in Deželnih vlad za Slovenijo 1918–1921, objavili smo zelo frekventen tiskani vir Krajevni leksikon Dravske banovine. Že obstoječo bazo uradnih listov smo dopolnili z novimi za obdobje 1918–1955. Vsi uradni listi so bili optimizirani, kar je uporabnikom omogočalo hitrejši dostop do želenih vsebin.

V letu 2009 je bila večkrat ažurirana baza podatkov o smrtnih žrtvah druge svetovne vojne in takoj po njej; dodanih je bilo več kot 8.400 oseb, skupaj je bilo objavljenih 24.778 oseb.

V sklopu Literatura smo serijskim publikacijam Prispevki za novejšo zgodovino in Zgodovinski časopis dodali še reviji Zgodovina za vse: Vse za zgodovino, ki jo izdaja Zgodovinsko društvo Celje, in Kronika: Časopis za slovensko krajevno zgodovino, ki jo izdaja Zveza zgodovinskih društev Slovenije, ter več monografij, mdr. delo prof. dr. Petra Štiha[os.], prof. dr. Vaska Simonitija[os.] in prof. dr. Petra Vodopivca[os.]: Slovenska zgodovina: družba – politika – kultura. Znanstvena analiza, ki je objavljena tudi v angleški verziji A Slovene history: society – politics – culture. Monografija podaja pregled zgodovine s Slovenci poseljenega ozemlja in slovenskega zgodovinskega razvoja od najstarejših obdobij do slovenske osamosvojitve in pridružitve Republike Slovenije Evropski uniji.

Zgolj kot zanimivost dodajava vpogled v mesečno dejavnost: aprila 2009 smo od zunanjega partnerja v projektu digitalizacije – Mikrografije prejeli tri devedeje; glede na dnevniške zapise smo digitalizirano gradivo nemudoma objavili na portalu SIstory:

DVD 1, 3. april 2009:

Uradni listi 1948 (VIRI-TISKANI VIRI-URADNI LISTI.

Zgodovinski atlas (ZGODOVINA IN ŠOLA-ŠOLSKI UČBENIKI.

DVD 2, 3. april 2009:

Zgodovina za vse (1994–2005) (LITERATURA-SERIJSKE PUBLIKACIJE-ZGODOVINA ZA VSE.

Prispevki za novejšo zgodovino 2006 (LITERATURA-SERIJSKE PUBLIKACIJE-PRISPEVKI ZA NOVEJŠO ZGODOVINO.

Arhivi (2000–2006) (LITERATURA-SERIJSKE PUBLIKACIJE – NOVA PODRUBRIKA Z IMENOM ARHIVI.

DVD 3, 15. april 2009:

1. Prispevki za novejšo zgodovino 2005, št. 1 in 2 (LITERATURA-SERIJSKE PUBLIKACIJE-PRISPEVKI ZA NOVEJŠO ZGODOVINO.

Konec leta 2009 smo bili prepričani, da verificirane vsebine, ki so bile na portalu javno dostopne širši zainteresirani javnosti, izkazujejo preraščanje portala v osrednji informacijski center/servis o slovenski zgodovini in zgodovinopisju, ki s hitrim in enostavnim dostopom pomaga tako zgodovinarjem pri raziskovalnem delu kot tudi raziskovalcem drugih disciplin oziroma zainteresirani javnosti na nacionalnem in mednarodnem nivoju.¹⁰

Opombe

9. What is XML? – Extensible Markup Language (XML) Explained – AWS, https://aws.amazon.com/what-is/xml/, pridobljeno 19. 7. 2023.

10. Mojca Šorn[os.], Poročilo o delu, 18. 1. 2010. Dokumentacija INZ. Mojca Šorn[os.], Letno poročilo o rezultatih infrastrukturnega programa (IP) v letu 2009, 24. 2. 2010. Dokumentacija INZ.

Leto 2010

V letu 2010 je bilo skeniranih več kot 58.000 strani. Vsebinsko popolnjevanje ni bilo vezano le na že obstoječe analogne vsebinske sklope, digitalizacija in spletna objava številnih (raznovrstnih) gradiv sta terjali oblikovanje novih podsklopov oziroma posledično programsko nadgradnjo portala. Zaradi aktivnega dotoka vsebin je bila potrebna njihova indeksacija (indeksirani so bili vsi dokumenti PDF, naloženi na strežnik), zaradi dodajanja novih rubrik pa je bila ponovno izvedena konfiguracija iskalnika.

Leta 2010 smo se na inštitutu odločili, da portal SIstory izstopi iz okvirov zgolj »pisane zgodovine«. Z novimi orodji sodobne tehnologije smo začeli razvijati interaktivne in multimedijske prezentacije historičnih vsebin, s čimer smo pritegnili tudi interes širše javnosti. V prvi fazi nadgradnje obstoječe tehnološke platforme se je kot plodno izkazalo sodelovanje z muzeji, ki so pokazali interes za predstavitev posameznih razstav na portalu SIstory. Skupaj z muzealci smo poiskali vsebinske rešitve, z zunanjimi sodelavci – programerji pa smo dorekli končno podobo spletnih razstav. Z obdelovanjem fotografij, zemljevidov idr. gradiva je programer oblikoval virtualne prostore dveh razstav (Muzeja za novejšo zgodovino Slovenije: Prva svetovna vojna 1914–1918 in Tehniškega muzeja Slovenije: Leteči človek, Stanko Bloudek[os.], 1890–1959). Narejeni sta bili kot spletna stran, po kateri se obiskovalec sprehaja v 3D. Razstavi smo umestili v sklop Prireditve, ki smo ga oblikovali na novo. Omogočili smo, da sta bili razstavi brezplačno in popolnoma prosto dostopno dani na ogled obiskovalcem z vsega sveta. Ker sta bili ustvarjeni s tehnologijo Adobe Flash, od leta 2021 pa Adobe programa Flash Player ne podpira več, žal razstavi nista več dostopni v prvotni 3D-obliki.

* * *

Strategijo razmeščanja gradiva v različne kategorije smo na začetku vodili samostojno v skladu z uredniško politiko. Kasneje, ko smo začeli sodelovati s številnimi projektnimi partnerji, pa smo gradivo na splet umeščali v dogovoru z njimi. Z Arhivom Republike Slovenije smo na primer začeli načrtovati digitalizacijo Zbirke stenografskih beležk zapisnikov sej predstavništev, senata in skupščine Kraljevine Srbov, Hrvatov in Slovencev oziroma Kraljevine Jugoslavije, in to od valorizacije do objave. Dogovorili smo se, da bo gradivo v skladu z njihovimi standardi objavljeno v sklopu Viri, ustvarili pa smo nov meni, Arhivski viri, znotraj tega pa podmeni, poimenovan Arhiv Republike Slovenije – namenjen objavi njihovega gradiva. Ker raziskovalci tovrstnega gradiva ne dojemamo kot arhivsko gradivo, ampak kot tiskane vire, smo se z arhivom dogovorili, da smemo znotraj portala ustvarjati dodatne rubrike in povezave na gradivo (Viri – Tiskani viri – Zbirke stenografskih beležk).

Sledi pregled vsebin po posameznih sklopih portala SIstory, ustvarjenih v letu 2010. Poudarjava, da je portal od tega leta opremljen s pravili, pogoji uporabe in načinom citiranja.

VIRI:

Tiskani viri: dopolnjeni so bili podsklopi Dokumenti ljudske revolucije (Jesen 1942 – Korespondenca Edvarda Kardelja[os.] in Borisa Kidriča[os.]), Krajevni repertoriji (repertoriji za Koroško: 1869, 1880, 1890 in 1910 ter Primorsko: 1880, 1890 in 1910), uradni listi (manjkajoče številke iz časa druge svetovne vojne). Na novo so bili oblikovani podsklopi Gradivo za zgodovino Slovencev v srednjem veku (monografije Franca Kosa[os.] iz let 1902, 1906, 1911, 1915 in 1928), Historični slovarji (nemško-slovenski slovar iz leta 1860), Priročnik in Statistični letopisi (Statistički godišnjaki Kraljevine Jugoslavije iz obdobja 1929–1940). V letu 2010 sta bili nadalje digitalizirani in objavljeni tudi deli Razprava o nacionalnem vprašanju v KPJ leta 1923 (Dokumenti o oblikovanju federativnega nacionalnega programa KPJ) in Viri za zgodovino komunistične stranke na Slovenskem v letih 1919–1921.

Arhivski viri: v letu 2010 je infrastrukturna programska skupina začela sodelovanje z Zgodovinskim arhivom Ljubljana; arhiv je iz svojih materialnih sredstev skeniral popis prebivalcev Ljubljane iz leta 1830, programer – zunanji sodelavec inštituta pa je gradivo po najsodobnejših standardih digitalno obdelal, kar pomeni, da je z računalniško obdelavo z različnimi orodji omogočil mnogo hitrejše in kompleksnejše raziskave tudi na doslej precej zapostavljenem rodoslovnem področju.
V letu 2010 je programska skupina zabeležila začetek sodelovanja z dvema osrednjima ustanovama, ki se je v nadaljevanju izkazalo kot zelo uspešno:

z Arhivom Republike Slovenije, kot že omenjeno, se je dogovorila o digitalizaciji Zbirke stenografskih beležk zapisnikov sej predstavništev, senata in skupščine Kraljevine Srbov, Hrvatov in Slovencev oziroma Kraljevine Jugoslavije;

z Narodno in študijsko knjižnico v Trstu – Odsekom za zgodovino se je dogovorila za digitalizacijo več fondov njihovega gradiva o slovenskem kulturnem življenju v današnjem zamejstvu.

Razstave: že omenjena postavitev spletnih razstav Muzeja za novejšo zgodovino Slovenije: Prva svetovna vojna 1914–1918 in Tehniškega muzeja Slovenije: Leteči človek, Stanko Bloudek[os.] (1890–1959).

Sklop Zbirke podatkov je bil v letu 2010 na osnovi dogovora med Fakulteto za družbene vede in Inštitutom za novejšo zgodovino obogaten z vključitvijo Arhiva družboslovnih podatkov. Baza podatkov Smrtne žrtve med prebivalstvom Republike Slovenije med drugo svetovno vojno in neposredno po njej pa je bila v letu 2010 večkrat posodobljena; vanjo je bilo dodanih skoraj 9.500 oseb, konec leta 2010 jih je bilo torej v bazi 34.240.

Za sklop Slikovno gradivo je programski skupini uspelo pridobiti zbirko starih razglednic Ljubljane in njenih prebivalcev, ki jo je za objavo uredil lastnik, gospod Zmago Tančič.

LITERATURA:

Serijske publikacije: pri že dostopnih serijskih publikacijah (Prispevki za novejšo zgodovino, Zgodovinski časopis, Zgodovina za vse: Vse za zgodovino, Kronika: Časopis za slovensko krajevno zgodovino, Arhivi: Glasilo Arhivskega društva in arhivov Slovenije) so bili v letu 2010 dodani letniki 2007, zaradi uspešnega sodelovanja z uredništvi s področja zgodovinopisja oziroma družboslovja pa je infrastrukturna skupina začela objavljati posamezne letnike naslednjih revij: Razprave in gradivo (Inštitut za narodnostna vprašanja), Časopis za zgodovino in narodopisje (Univerza v Mariboru in Zgodovinsko društvo v Mariboru), Drevesa (Slovensko rodoslovno društvo). Na željo glavnega in odgovornega urednika publikacije Acta Ecclesiastica Sloveniae (Inštitut za zgodovino Cerkve pri Teološki fakulteti Univerze v Ljubljani) je bila na revijo narejena spletna povezava.

Monografije: v letu 2010 je bilo objavljenih več zgodovinskih znanstvenih monografij, izpostaviti je potrebno sodelovanje z Muzejem novejše zgodovine Celje, ki je inštitutu dovolil objavo petih monografij z naslovom Iz zgodovine Celja (1780–1848, 1848–1918, 1918–1941, 1941–1945, 1945–1991), ki so izšle v zbirki Odsevi preteklosti, in sodelovanje z Zgodovinskim društvom Celje, ki je inštitutu izročil dokumente PDF vseh monografij iz zbirke Zgodovini.ce (konec leta 2010 je bilo na portalu SIstory objavljenih prvih pet zgodovinskih znanstvenih monografij iz te zbirke). Glede objave monografij je infrastrukturna programska skupina v letu 2010 začela uspešno sodelovanje z Državnim zborom Republike Slovenije in s Pedagoškim inštitutom, ki je Inštitutu za novejšo zgodovino po podpisanem dogovoru dovolil vključitev njihove Digitalne knjižnice na portal SIstory.

Predavanja: sklopu Literatura smo dodali podsklop Predavanja, kjer so bili dostopni zapisi predavanj, ki so v letih 2008 in 2009 potekala na povabilo Zgodovinskega društva Ljubljana v sodelovanju s Festivalom Ljubljana.

Konference: v letu 2010 so bili objavljeni štirje videoposnetki okroglih miz, ki so potekale na Inštitutu za novejšo zgodovino: Iz Avstrije v Jugoslavijo, Portal Zgodovina Slovenije – SIstory, Holokavst na Slovenskem, Deset let od objave poročila slovensko-italijanske kulturno-zgodovinske komisije. V težnji, da bo popolnjevanje video vsebin potekalo hitreje in ceneje, je inštitut kupil kamero, tehnik pa je začel s snemanjem pomembnejših dogodkov, ki so bili povezani z zgodovino oziroma zgodovinopisjem.

Rokopisi: sklop je vseboval znanstvena in strokovna dela v izvorni obliki, kar je pomenilo, da so bila javnosti dostopna zgolj na portalu SIstory. V razdelku Diplomska dela je bilo konec leta 2010 objavljenih šest diplomskih nalog, v razdelku Magistrske naloge ena, v razdelku Rokopisi pa eno zgodovinsko strokovno delo.

BIOGRAFIKA: podsklop je bil v letu 2010 preoblikovan, poleg Primorskega slovenskega biografskega leksikona (20 zvezkov) je uporabniku omogočal povezavo na Slovenski biografski leksikon, ki je bila vzpostavljena na osnovi soglasja ZRC SAZU.

ZGODOVINA IN ŠOLA: Poleg številnih (starejših) učbenikov in učnih načrtov za osnovne šole Zavoda Republike Slovenije za šolstvo je od leta 2010 v sklopu Zgodovina in šola dostopna tudi revija Zgodovina v šoli, ki jo od leta 1991 izdaja Zavod Republike Slovenije za šolstvo. Spletna stran Zgod(b)oved je bila vsebinsko nadgrajena z znanstvenimi, strokovnimi in poljudnimi besedili, fotogalerijami ter avdio zapisi.¹¹

27. in 28. oktobra 2010 je Inštitut za novejšo zgodovino nastopil kot soorganizator 4. skupnega posvetovanja Sekcije za specialne in Sekcije za visokošolske knjižnice »Prost dostop do dosežkov slovenskih znanstvenikov«, ki ga je organizirala Zveza bibliotekarskih društev Slovenije. V skladu s politiko, ki smo jo s sodelovanjem pri tem dogodku uradno začeli zastopati, smo se odločili za odprti dostop (Open ACCESS – OA)¹² do gradiva, objavljenega na portalu SIstory. To je pomenilo, da dokumentov PDF nismo več zaščitili, uporabnik pa je lahko poleg listanja po gradivu in njegovega tiskanja vsa objavljena besedila tudi kopiral. Odprti dostop smo začeli dojemati kot izraz, ki se nanaša na uporabo spleta in drugih tehnologij za brezplačno dostopnost raziskovalnih publikacij, namenjenih potencialnim bralcem oziroma uporabnikom, ki nimajo dostopa do plačljivih revij, knjig ali zbornikov.¹³

Opombe

11. Mojca Šorn[os.], Poročilo o delu, 20. 1. 2011. Dokumentacija INZ. Mojca Šorn[os.], Letno poročilo o rezultatih infrastrukturnega programa (IP) v letu 2010, 14. 2. 2011. Dokumentacija INZ.

12. What is open access?, https://www.openaccess.nl/en/what-is-open-access, pridobljeno 4. 7. 2023.

13. Mary Anne Kennan[os.] in Kim M. Thompson[os.]. Research writing and dissemination. V: Research methods: Information, systems, and contexts. Melbourne: Tilde University Press, 2013, 476-91.

Leto 2011

V sodelovanju z zunanjima sodelavcema, programerjem in informatikom, je bil v letu 2011 po smernicah Vzpostavitvenega dokumenta projekta Nadgradnja portala Zgodovina Slovenije iz konca leta 2010 portal SIstory programsko in tehnološko nadgrajen. V prvi fazi so bili analizirani podatki, določeni in postavljeni novi standardi ter infrastruktura za nadgradnjo. Postavljeni ter konfigurirani so bili novi strežniki in iskalnik Sphinx. V drugi fazi sta bila izdelana in implementirana dva nova modula (Smrtne žrtve med prebivalstvom Republike Slovenije med drugo svetovno vojno in Popisi prebivalstva). V zadnji fazi so bili postavljeni novo ogrodje in grafične predloge, izboljšani so bili iskalniki, ki filtrirajo in sortirajo rezultate (tudi po celotnem besedilu). Po nadgrajenem standardu Dublin Core¹⁴ so bili standardizirani metapodatki, kar je omogočilo izvoz ali izmenjavo podatkov pri vključevanju v večje nacionalne in evropske sisteme.

Razen oblikovne in strokovne dovršenosti novega portala so bile prednosti poleg omenjenih mdr. tudi nova administracija oziroma pregleden vmesnik za urejanje kompletne vsebine, ki zagotavlja manjšo odvisnost od zunanjih sodelavcev oziroma omogoča interno upravljanje s sistemom. Nadgrajeni portal, ki je bil narejen modularno, pri čemer je bilo dodajanje funkcionalnih rešitev časovno neomejeno, je omogočal enostavno in pregledno uporabo po posameznih vsebinskih sklopih in podsklopih, hitrejše, stabilnejše in popolnejše delovanje sistema – zagotavljal je kvalitetnejšo uporabniško in administracijsko izkušnjo.

Vstopna stran nadgrajenega portala Zgodovina Slovenije – SIstory, 2011.

V letu 2011 je bilo skeniranih 13.000 strani, za digitalizacijo pa smo pripravili 43.000 strani arhivskega gradiva (iz Slovenskega šolskega muzeja fond Šolski listi: statistični vir 1929–1945, iz Narodne in študijske knjižnice v Trstu gradivo Jadranske banke v Trstu in Hrvatske štedionice v Trstu, iz Pokrajinskega arhiva Koper Popis prebivalstva Izole 1890 in iz Zgodovinskega arhiva Ljubljana Popis prebivalstva Novega mesta 1869 in Popis prebivalstva Ljubljane 1869).

V letu 2011 vsebinsko popolnjevanje ni bilo vezano le na že obstoječe vsebinske sklope, zato sta digitalizacija in spletna objava številnih (raznovrstnih) gradiv terjali oblikovanje novih podsklopov oziroma kreiranje nove menijske strukture. Zaradi aktivnega dotoka vsebin je bilo potrebno ažurirati arhivski datotečni sistem za shranjevanje vsebin in indeksirati gradiva oziroma vse dokumente PDF, naložene na strežnik.

Pregled v letu 2011 na novo dodanih vsebin po posameznih sklopih portala SIstory:

VIRI:

Arhivski viri:

V letu 2011 je bil oblikovan razdelek za Arhiv Republike Slovenije oziroma njegovo gradivo, v katerem je poleg osnovnih informacij o arhivu podrobneje (arhivski inventar fonda in historiat zbirke) predstavljena v letu 2010 digitalizirana Zbirka stenografskih beležk zapisnikov sej predstavništev, senata in skupščine Kraljevine Srbov, Hrvatov in Slovencev oziroma Kraljevine Jugoslavije. Gradivo vsebuje transliteracijo zapisnikov stenografskih beležk sej in zasedanj Začasnega Ljudskega predstavništva Kraljevine Srbov, Hrvatov in Slovencev (1919), Zakonodajnega odbora ljudske skupščine Kraljevine Srbov, Hrvatov in Slovencev (1921–1922), Ljudskega predstavništva Kraljevine Jugoslavije (senata in Ljudske skupščine 1932), Senata Kraljevine Jugoslavije (1932–1939) in Ljudske skupščine Kraljevine Jugoslavije (1931–1939). Zapisniki sej in zasedanj so v srbohrvaščini (srbščini, hrvaščini), slovenščini, pisani pa v tiskani cirilici in tiskani latinici. Zbirka predstavlja enega od ključnih virov za raziskovanje politične zgodovine Kraljevine Jugoslavije ter vloge in pomena slovenske politike v njej. To gradivo je nepogrešljiv vir za preučevanje slovenske parlamentarne izkušnje v prvi jugoslovanski državi ter razvoja idejno- in narodnopolitičnih, državnopravnih ter socialnogospodarskih nazorov in politike slovenskih strank v letih 1919–1939.

V letu 2011 je bil oblikovan razdelek za gradivo Narodne in študijske knjižnice v Trstu – Odsek za zgodovino, kjer je bil poleg osnovnih podatkov o inštituciji (kronološki pregled delovanja odseka od ustanovitve do danes in prikaz organizacijske strukture in gradiva) objavljen tudi del njegovega gradiva, ki ga je infrastrukturna skupina digitalizirala v letu 2010: Slavjanska čitalnica v Trstu. Odborovih pomenkov knjiga: 17. december 1865–19. marec 1876, Pevsko društvo Adrija v Barkovljah (Trst). Tajniška knjiga 1894–1912, Slovenska čitalnica v Škednju (Trst). Tajnikova knjiga: 20. december 1897–27. februar 1907, Javna ljudska knjižnica v Nabrežini. Zapisnik: 16. januar 1906–4. marec 1914, Dramatični krožek v Gorici. Zapisnik sej: 15. november 1923–13. september 1926. Digitalizacija teh arhivskih virov predstavlja pomemben prispevek k proučevanju slovenskega kulturnega življenja v današnjem zamejstvu. Gradivo je pomembno ne le zaradi svoje unikatnosti, temveč ponuja raziskovalcu pomemben vpogled v razvitost, organizacijo in tudi stalno prisotnost slovenske kulture tako v urbanem okolju (tržaška Slavjanska čitalnica in goriško gledališko društvo) kot tudi v tedaj popolnoma, danes pa še vedno opazno slovenskem zaledju Trsta (pevsko društvo Adrija v Barkovljah, javna ljudska knjižnica v Nabrežini, slovenska čitalnica v Škednju). Digitalizirano gradivo nadalje nazorno dokumentira povečanje narodnostnih pritiskov po priključitvi zamejstva h Kraljevini Italiji in fašističnem pohodu na oblast.

Tiskani viri:

Ustvarjeni so bili podsklopi Ljubljanski klasiki 1563–1965 za več kot 700 strani obsežen korpus, Mittheilungen des historischen Vereins für Krain (1856–1860) in Stenografski zapisniki Ljudske skupščine LRS s 35 publikacijami iz obdobja 1947–1963.

Dopolnjen je bil sklop Krajevni repertoriji (Alphabetisches Verzeichniß aller Ortschafts und Schlösser Namen des Herzogthums Krain in Dutsch und Krainischer Sprache, Orts-Repertorium des Herzogthumes Steiermark itd.).

Razdelek Statistični letopisi je bil vključen v nov sklop Statistične publikacije, ki smo ga razdelili na Popisne publikacije (s šestimi v letu 2011 digitaliziranimi publikacijami) in Statistične letopise.

Zbirke podatkov:

Smrtne žrtve med prebivalstvom na območju Republike Slovenije med drugo svetovno vojno in neposredno po njej: Metodologiji in historiatu popisa smrtnih žrtev je bilo v letu 2011 dodano zbirno mesto Analize, na katerem smo objavili vmesna in letna poročila projektne skupine iz obdobja 2007–2011. V prvi fazi nadgradnje baze podatkov Smrtne žrtve med prebivalstvom na območju Republike Slovenije med drugo svetovno vojno in neposredno po njej pa je infrastrukturna skupina v sodelovanju s programerjem in projektno skupino v letu 2011 izdelala grafični prikaz žrtev po obdobjih in pokrajinah, s čimer je uporabnikom omogočila vizualizacijo zbranih podatkov.

LITERATURA:

Monografije: v letu 2011 je bilo objavljenih štirinajst zgodovinskih znanstvenih monografij, še posebej plodno je bilo sodelovanje z založbami Obzorja Maribor, Modrijan in Založba INZ, ki so dovolile digitalizacijo in objavo zgodovinskih publikacij (z nekajletnim zamikom od izdaje). Glede objave monografij je programska skupina začela sodelovanje z Zgodovinskim arhivom Ljubljana, nadaljevala pa s sodelovanjem z Arhivom Republike Slovenije, Pedagoškim inštitutom idr.

Rokopisi: v letu 2011 je bilo na portalu SIstory objavljenih dvanajst diplomskih del, eno magistrsko nalogo in en doktorat.

Serijske publikacije: pri serijskih publikacijah (Prispevki za novejšo zgodovino, Zgodovinski časopis, Zgodovina za vse: Vse za zgodovino, Kronika: Časopis za slovensko krajevno zgodovino, Arhivi: Glasilo Arhivskega društva in arhivov Slovenije in Viri) so bile v letu 2011 dodane posamezne številke oziroma letniki 2007, 2008 in 2009 in nekatere starejše številke revije Zgodovina v šoli (2002, 2003 in 2004). Na spletno objavo revije Glasnik Slovenskega etnološkega društva je bila narejena spletna povezava.

V letu 2011 je bil v sodelovanju s kolegom Aleksandrom Lorenčičem oblikovan nov vsebinski sklop, ki je uporabnikom približal raziskave, sinteze in analize procesa tranzicije, tematike, ki je bila v ospredju zanimanja evropske historiografije. Sklop, ki je osvetlil gospodarsko podobo Slovenije v obdobju 1990–2004, je nedvomno pomenil velik prispevek k celovitejši podobi ter predstavitvi gospodarskega življenja Slovencev v obravnavanem obdobju.

Oblikovali smo nov sklop Prireditve, razdelili smo ga na podsklope Predavanja, Virtualne razstave in Konference; v slednjega smo dodali posnetek znanstvenega simpozija Osamosvojitev 1991: država in demokracija na Slovenskem v zgodovinskih razsežnostih, ki je bil posnet z lastno opremo za snemanje, kupljeno v letu 2011.

PROJEKTI-MODULI, VKLJUČENI V PORTAL SISTORY

V letu 2011 smo v bazo SIstory začeli vključevati tudi naslednje module:

Modul Popisi prebivalstva: po smernicah vzpostavitvenega dokumenta projekta Nadgradnja portala Zgodovina Slovenije in v skladu z izhodišči in vizijo infrastrukturnega programa Raziskovalna infrastruktura slovenskega zgodovinopisja je bil izdelan modul Popisi prebivalstva. Sodelovanje z Zgodovinskim arhivom Ljubljana – digitalizacija popisov prebivalstva (arhiv je digitaliziral popis prebivalcev Ljubljane iz leta 1857, inštitut pa je začel s skeniranjem popisa Ljubljane in Novega mesta 1869) in njihova objava (najprej za leto 1830) na portalu SIstory – se je, kot že omenjeno, začelo leta 2010. Ker smo že v začetku načrtovali, da bodo vsebine iz popisnic uporabljali tudi raziskovalci digitalne humanistike, smo se odločili, da te podatke pretvorimo v elektronsko obliko. Po vzoru različnih projektov, ki delujejo po načelu »crowdsourcinga«,¹⁵ je infrastrukturna skupina začela vzpostavljati sistem za on-line ročno transkribiranje podatkov s strani različnih uporabnikov. V prvi fazi je bil zasnovan zaprti sistem za transkribiranje in urejanje osnovnih popisnih podatkov (ime in priimek, datum rojstva, bivališče in spol), ki se ponavljajo skozi vse popise prebivalstva in na podlagi katerih je zato mogoče izdelati ne le enotne indekse k popisom, temveč v naslednji fazi tudi začeti standardizacijo imen in priimkov (v letu 2011 je bila tako v večjem delu izvedena pretvorba indeksa popisa prebivalstva Ljubljane iz leta 1830 v na novo oblikovane podatkovne baze, pripravljen pa je bil tudi prenos podatkov za popis prebivalstva iz leta 1857). Odločili smo se, da bomo s pomočjo te standardizacije in programskega orodja Febrl po vzoru projektov, ki potekajo v okviru mreže European Historical Population Samples Network,¹⁶ med seboj longitudinalno povezali različne popise prebivalstva. Spodbujalo nas je dejstvo, da vzpostavljena podatkovna baza ne bo omogočala le raziskovanja gospodarskih in socialnih strukturnih sprememb in različnih demografskih režimov, temveč tudi sestavljanje življenjskih zgodb posameznikov, družin, rodbin. Popisi prebivalstva so poleg ostalih sorodnih virov namreč odlična osnova za vzpostavitev longitudinalne baze podatkov, s pomočjo katerih bo mogoče raziskovati posameznike in/ali iste skupine ljudi skozi daljše časovno obdobje. Longitudinalne baze podatkov zgodovinarjem, demografom, sociologom in drugim tako omogočajo odpiranje novih raziskovalnih pristopov pri proučevanju pojavov urbanizacije, rodnostnega obnašanja, poklicnega udejstvovanja, sestave družin, napredka medicine, migracij itd.

Modul M-SIstory – Mobilna aplikacija Zgodovina Ljubljane (ZgoLJ): v letu 2011 je bil kot aplikativni projekt vzpostavljen modul M-SIstory, s katerim smo člani infrastrukturnega programa Inštituta za novejšo zgodovinopokazali, da se ukvarjamo z oblikovanjem najsodobnejših spletnih medijev. V sodelovanju z Zgodovinskim arhivom Ljubljana smo širši javnosti začeli s pomočjo tehnologije nadgrajene resničnosti predstavljati bogato arhivsko slikovno gradivo. Zgodovinski arhiv Ljubljana že od leta 1997 prireja periodične razstave o zgodovini posameznih delov stare Ljubljane. Pri delu smo uporabili pet njihovih razstavnih katalogov, v katerih so opisani Plečnikove tržnice in živilski trg, mestni trg, Ciril-Metodov trg, Stari trg, Gornji trg, Levstikov trg, Novi trg, Kongresni trg in Prešernov trg z okolico. V knjigah je v strjeni obliki predstavljena zgodovina posameznih trgov, ulic, pomembnejših zgodovinskih hiš in ljudi, ki so živeli v teh hišah. Pomembnejši deli besedila so bili prevedeni v angleščino. Ključni del razstav in razstavnih katalogov pa so bili stare fotografije in gradbeni načrti iz bogate fototeke, ki jo hrani Zgodovinski arhiv Ljubljana. Načrtovali smo, da to bogato slikovno gradivo skupaj s strokovnimi opisi predstavimo širši javnosti še s pomočjo tehnologije nadgrajene resničnosti (Augmented Reality),¹⁷ se pravi z nadgraditvijo slik realnega sveta z računalniško generiranimi podobami, in sicer v realnem času. V testni fazi smo se najprej omejili na prikaz zgodovine Kongresnega trga. Na podlagi izkušenj podobnih projektov v tujini (Philly History, Museum of London: Streetmuseum)¹⁸ smo se odločili za uporabo že uveljavljenih brskalnikov za nadgrajeno resničnost Junaio¹⁹ in Layar.²⁰ 21. oktobra 2011 je bila tako najprej javno objavljena pilotska verzija mobilne aplikacije ZgoLJ Kongresni v okviru brskalnika Junaio, 25. oktobra 2011 pa še v okviru brskalnika Layar. Pri tem smo ugotovili, da je platforma brskalnika Layar primernejša za nadaljnji razvoj naše mobilne aplikacije ZgoLJ (ZGOdovina LJubljane).
Za izdelavo mobilne aplikacije se je uporabilo strežnik s PHP.²¹ Za opis posameznih zgodovinskih stavb na Kongresnem trgu smo zbrali geografske informacije o stavbah, krajša besedila z osnovnimi opisi ter osnovne predstavitvene sličice. Te informacije o točkah zanimanja smo shranili v bazi podatkov MySQL,²² ki je instalirana na javno dostopnem strežniku in se upravlja s phpMyAdmin. Ko smo vnesli vse primerne podatke o točkah zanimanja, smo morali te informacije prenesti še na platformo brskalnika Layar. V ta namen se je uporabilo format JSON.²³ Daljše opise posameznih stavb in dodatne slike smo shranili v okviru portala SIstory in jih pri tem prilagodili za prikaz na mobilnih telefonih. Uporabnik aplikacije ZgoLJ Kongresni dostopa do teh vsebin s povezavo na dodatno vsebino dodano na spletni strani SIstory. Hkrati lahko uporabnik pri orientaciji med točkami zanimanja uporablja tudi zemljevid. Pripravili smo tudi že angleško verzijo mobilne aplikacije in jo poimenovali LjuH – LJUbljana History. Z mobilno aplikacijo, ki je bila kljub znanstvenosti in strokovnosti vsebin trendovsko naravnana, je infrastrukturna skupina ciljala na različne skupine uporabnikov, ki jih zanima zgodovina slovenske prestolnice, predvsem koristna pa je bila za šolarje in šolnike, ki pri svojem delu skladno s kurikulom uporabljajo najnovejše informacijsko komunikacijske tehnologije.²⁴

Po zaključku tehnološke nadgradnje baze SIstory je od julija do decembra 2011 potekalo vpisovanje oziroma inventarizacija (vpis in opis) gradiv po Dublin standardu Core, natančneje po šestnajstih postavkah.²⁵ V prvi fazi so bili v metapodatkovno bazo vneseni podatki o posameznih publikacijah, objavljenih na portalu SIstory, sledila je faza členitve vseh publikacij, ki so plod več kot enega avtorja, na posamezne prispevke – do konca leta 2011 so bili po vseh šestnajstih generalijah razdeljeni in obdelani vsi zborniki iz podsklopa Monografije in publikacije Drevesa, Zgodovina za vse: Vse za zgodovino ter del Prispevkov za novejšo zgodovino in Kronike: Časopisa za slovensko krajevno zgodovino iz podsklopa Serijske publikacije (skupaj nekaj manj kot 5000 dokumentov, kar pomeni skoraj 80.000 standardiziranih vpisov). Na podoben način je bilo potrebno urediti tudi Zbirko stenografskih beležk zapisnikov sej, predstavništev, senata in skupščine Kraljevine SHS oziroma Kraljevine Jugoslavije od 1919 do 1939 (37 obsežnejših publikacij je bilo razčlenjenih na skoraj 1000 standardiziranih vpisov).

Opombe

14. DCMI, https://www.dublincore.org/, pridobljeno 4. 7. 2023.

15. Crowdsourcing: Definition, How It Works, Types, and Examples, https://www.investopedia.com/terms/c/crowdsourcing.asp, pridobljeno 19. 7. 2023.

16. European Historical Population Samples Network, https://ehps-net.eu/, pridobljeno 19. 7. 2023.

17. What is augmented reality (AR)?, https://www.sap.com/products/scm/industry-4-0/what-is-augmented-reality.html, pridobljeno 19. 7. 2023.

18. Philly History, https://www.phillyhistory.org/PhotoArchive/Home.aspx, pridobljeno 19. 7. 2023.

19. Junaio – Wikipedia, https://en.wikipedia.org/wiki/Junaio, pridobljeno 19. 7. 2023.

20. About | Layar, https://www.layar.com/about/, pridobljeno 19. 7. 2023.

21. PHP – Wikipedia, https://en.wikipedia.org/wiki/PHP, pridobljeno 19. 7. 2023.

22. What Is MySQL? | Oracle, https://www.oracle.com/mysql/what-is-mysql/, pridobljeno 19. 7. 2023.

23. JSON, https://www.json.org/json-en.html, pridobljeno 19. 7. 2023.

24. Mojca Šorn[os.], Poročilo o delu, 19. 1. 2012. Dokumentacija INZ. Točki A in B je za poročilo pripravil Andrej Pančur.

25. Gl. Ana Cvek[os.], Mihael Ojsteršek[os.] in Mojca Šorn[os.], Izhodišča metapodatkovnih sistemov portala Zgodovina Slovenije – Sistory (2008–2016). Ljubljana: Inštitut za novejšo zgodovino, 2022.

Leto 2012

V težnjah za pridobivanje zgodovinopisne literature, virov idr. gradiv smo v letu 2012 sodelavci Raziskovalne infrastrukture Slovenskega zgodovinopisja vzdrževali in navezovali stike s številnimi slovenskimi in tujimi ustanovami in uredništvi, ki se neposredno ali posredno ukvarjajo z zgodovino oziroma s poukom zgodovine. Rezultat sodelovanja je bila digitalizacija gradiv za vsebinske sklope Viri, Literatura ter Zgodovina in šola – v letu 2012 je bilo skeniranih 30.800 strani, v fazi digitalizacije pa je bilo nekaj manj kot 30.000 strani arhivskega gradiva (iz Državnega zbora Republike Slovenije Sejni zapisniki Skupščine Socialistične RS, gradivo za obdobje 1984–1990; del popisa prebivalstva Ljubljane iz leta 1931, ki ga hrani Zgodovinski arhiv Ljubljana; del t. i. šolskih listov – statističnega vira 1929–1945 iz Slovenskega šolskega muzeja).

Tudi v letu 2012 vsebinsko popolnjevanje ni bilo vezano le na že obstoječe sklope, zato sta digitalizacija in spletna objava številnih in raznovrstnih gradiv terjali oblikovanje novih sklopov in podsklopov oziroma kreiranje nove menijske strukture. Zaradi aktivnega dotoka vsebin je bilo potrebno tudi ažurirati arhivski datotečni sistem za shranjevanje vsebin in indeksirati gradiva oziroma vse dokumente PDF, naložene na strežnik. Za shranjevanje digitaliziranih gradiv in lažji dostop do njih pa je bil v letu 2012 oblikovan in redno ažuriran t. i. interni arzenal. Za sekundarno arhiviranje strežnika SIstory sta bila kreirana virtualna strežnika na Amazonu in Arnesu.

Vsebinske novosti v letu 2012:

VIRI:

V sklopu Viri je bil oblikovan in vsebinsko popolnjen meni HISTORIČNI TISK, razdeljen na podsklope Časopisje (Delavsko-kmetski list iz leta 1925), Historična publicistika in Revijalni tisk (poleg že prej dostopne serijske publikacije Mittheilungen des historischen Vereins für Krain so od leta 2012 dostopni še Zapiski Delavsko-kmetske matice in Zbornik Delavsko-kmetske matice).

Arhivski viri:

V letu 2012 je bilo v razdelku Narodne in študijske knjižnice v Trstu – Odseka za zgodovino objavljeno gradivo, ki ga je digitaliziral Inštitut za novejšo zgodovino v sklopu projekta iz leta 2011: Gradivo Jadranske banke v Trstu (zapisniki sej upravnega sveta in eksekutivnega odbora) in Hrvatske štedionice v Trstu (zapisniki glavne skupščine). Ta sklop o življenju in delovanju Slovencev na Tržaškem in Goriškem slovenskemu zgodovinopisju ponuja skoraj celovit pregled nad nekoliko zanemarjenim obdobjem emancipacije slovenskega prebivalstva v zamejstvu.

Tiskani viri:

Ustvarjena in vsebinsko popolnjena sta bila sklopa Gradivo zveznih predstavniških teles DFJ in FLRJ (1944–1946) ter Viri za zgodovino komunistične partije, v sklopu Uradni listi – Uradni listi iz obdobja 1941–1945 pa je bil ustvarjen podsklop Službene novine Kraljevine Jugoslavije. Vojna izdaja (projekt je bil realiziran v sodelovanju z arhivom Studia slovenica in Narodno biblioteko Srbije).

Vsebinsko dopolnjena sta bila sklopa Krajevni repertoriji (Opšta državna uprava banovine in Splošni pregled dravske banovine) in Statistične publikacije, natančneje podsklop Popisne publikacije (pet enot publikacije Definitivni rezultati popisa prebivalstva iz leta 1931 in Prebivalstvo Slovenije 1931 in 1941).

ZBIRKE PODATKOV:

V letu 2012 je bil dodan projekt Judje na Slovenskem, ki odstira elektronsko verzijo popisa judovskega prebivalstva Dravske banovine iz leta 1937 (skupaj s statistično analizo se v originalu nahajajo v Arhivu Republike Slovenije). Za prikaz strukturiranih podatkov v tabelah je bila na primeru obravnavanega popisa in s pomočjo odprtokodne JavaScript²⁶ knjižnice jQuery²⁷ ter njenega dodatka DataTable²⁸ izdelana tabela, ki jo je mogoče prilagajati strukturi posameznih podatkov in je s tem primerna tudi za prikaz drugih baz podatkov. Z objavo te baze je portal SIstory začel stopati po poti odprto podatkovnega (open data)²⁹ gibanja, katerega namen je vzpostaviti semantični splet.

V letu 2012 je bila podatkovna zbirka Smrtne žrtve med prebivalstvom na območju Republike Slovenije med drugo svetovno vojno in neposredno po njej ponovno ažurirana, vseh žrtev, objavljenih na portalu, pa je bilo 47.546.

LITERATURA:

Monografije: v letu 2012 je bilo na portalu SIstory objavljenih več deset zgodovinskih publikacij, predvsem plodno je bilo sodelovanje s Cankarjevo založbo in z Zgodovinskim arhivom Ljubljana; člani infrastrukturne skupine smo nadaljevali tudi sodelovanje z ostalimi partnerji (Modrijan, Obzorja Maribor, Pedagoški inštitut, Zgodovinsko društvo Celje idr.).

Rokopisi: v letu 2012 smo v tem razdelku objavili pet diplomskih del, eno magistrsko nalogo in dva doktorata.

Serijske publikacije: Prispevke za novejšo zgodovino, Zgodovinski časopis, Zgodovino za vse: Vse za zgodovino in Kroniko: Časopis za slovensko krajevno zgodovino smo ažurirali z novejšimi letniki/številkami, dodanih je bilo 20 letnikov revije Arhivi: Glasilo Arhivskega društva in arhivov Slovenije (1978–1997) in deset letnikov revije Zgodovina v šoli (1999–2008). Na portalu SIstory pa smo v letu 2012 objavili tudi revijo Časopis za zgodovino in narodopisje (1904–2005), dvanajst letnikov revije Razprave in gradivo (1998–2009) in vse štiri številke Koroškega zbornika.

PRIREDITVE:

Sklop Prireditve, podsklop Predavanja/Zgodovinsko društvo Ljubljana 2009–2012, je bil obogaten s povezavami na deset predavanj, podsklop Konference pa z dvema video vsebinama (s posnetkom mednarodne konference Represija med drugo svetovno vojno in v povojnem obdobju v Sloveniji in v sosednjih državah in posnetkom okrogle mize Slovensko zgodovinopisje po drugi svetovni vojni v zrcalu Zgodovinskega časopisa), pri čemer smo v letu 2012 poskrbeli za nastavitev zunanjega strežnika tudi za video vsebine, hkrati pa smo izpeljali potrebne nastavitve programske opreme in postopkov za boljšo kvaliteto posnetkov.

PROJEKTI-MODULI, VKLJUČENI V PORTAL SISTORY:

Modul popisi prebivalstva: v sodelovanju z zunanjimi izvajalci – programerji smo člani infrastrukturne programske skupine koordinirali izdelavo modula za transkribiranje popisov prebivalstva. Podatke iz popisov prebivalstva je potrebno v elektronsko obliko prepisati ročno; ker je za del teh podatkov (ime in priimek, bivališče, kraj in datum rojstva) predvideno, da bodo prosto dostopni tudi na portalu SIstory, smo jih shranili v primerni relacijski bazi. Portal SIstory je zgrajen na odprtokodni bazi MySQL, za prikazovanje vsebine iz baze na spletni strani HTML³⁰ pa uporablja PHP, zato je potrebno tudi transkribirane podatke iz popisov prebivalstva shranjevati v relacijski bazi MySQL. Ti podatki so nato s pomočjo virtualne tabele MySQL (View) prikazani kot enotna tabela s stolpci in vrsticami, ki odraža strukturo originalnih tabel iz popisov prebivalstva. To preglednico, ki vsebuje podatke o popisanih osebah, je mogoče izvoziti kot datoteko XLS. Podatke iz te datoteke pa je nato mogoče poenotiti in standardizirati v skladu s potrebami vsakokratnega raziskovalnega projekta. Glede na obstoječo količino podatkov se pri tem lahko uporablja Google Refine. Ker transkribirani podatki povsem ustrezajo originalnemu zapisu, lahko vsak uporabnik glede na svojo raziskovalno hipotezo vedno znova standardizira te podatke, kar zagotavlja trajno raziskovalno vrednost transkribiranih podatkov.

V skladu z načrtovano nadgraditvijo modula popisi prebivalstva je bil v letu 2012 narejen vmesnik za transkribiranje popisov prebivalstva prek spleta. Ker se variable različnih popisov prebivalstva lahko med seboj zelo razlikujejo, ima administrator možnost, da za vsak popis prebivalstva posebej sestavi polja za vpisovanje. Zaradi možnosti naknadnega preverjanja pravilnosti transkipta je transkribirana oseba iz popisa povezana s konkretno sliko JPG³¹ originalne popisne pole. Poleg ohranjene relacijske povezave popisanih oseb do slike je v preglednici popisanih oseb ohranjena še relacija med tako imenovanim poglavarjem družine in ostalimi družinskimi in drugimi člani ter relacija do stanovanjske enote. Podatki o hiši so vpisani v posebni preglednici.

Poleg popisa prebivalstva Ljubljane iz leta 1830 se je v letu 2012 v bazo vneslo slike JPG in osnovne podatke za hiše popisa prebivalstva Ljubljane iz leta 1869 in tretjino popisa prebivalstva Ljubljane iz leta 1931. Posamezne podatke o osebah smo sodelavci infrastrukturnega programa transkribirali prek administracije. Iz popisa prebivalstva Ljubljane 1869 je bilo transkribiranih 1800 oseb s 44.000 podatki, iz popisa 1931 pa 10.900 oseb s skupno 225.000 podatki. Obenem se je začelo urejati in dopolnjevati še popis iz leta 1830. Od skupno 16.800 popisanih oseb so bili dopolnjeni podatki za 2400 oseb.

Modul ZgodovinaLJ: projekt ZgoLJ Kongresni, ki smo ga v sodelovanju z Zgodovinskim arhivom Ljubljana začeli razvijati leta 2011, se je v letu 2012 vsebinsko s področja Kongresnega trga razširil na celotno staro Ljubljano. V letu 2012 smo vzpostavili bazo MySQL, v kateri so shranjeni vsi potrebni podatki o slikovnem gradivu, ki se s posebej napisano PHP-kodo prenašajo v brskalnik nadgrajene resničnosti Layar. Vsi metapodatki o slikah so shranjeni tudi v SIstory bazi MySQL. Nova različica aplikacije nadgrajene resničnosti ZgodovinaLJ (Zgodovina Ljubljane) je bila uporabnikom dostopna od maja 2012. Ker ima brskalnik Layar omejene možnosti prikazovanja vsebine, smo člani programske skupine kot spletno aplikacijo na podlagi okolja jQuery Mobile³² izdelali pametnim telefonom in tablicam prilagojene spletne strani in galerije.³³

V metapodatkovno bazo portala SIstory je bilo v letu 2012 po vseh elementih Dublin Core vpisanih oziroma razčlenjenih več kot 400 publikacij (mdr. 113 številk revije Časopis za zgodovino in narodopisje, 138 številk revije Zgodovinski časopis, 43 številk revije Arhivi: Glasilo Arhivskega društva in arhivov Slovenije in več deset številk revij Zgodovina v šoli in Razprave in gradivo itd.), kar je pomenilo členitev več kot 9000 bibliografskih enot na okrog 150.000 standardiziranih vpisov.

Opombe

26. JavaScript MDN, https://developer.mozilla.org/en-US/docs/Web/JavaScript, pridobljeno 19. 7. 2023.

27. jQuery, https://jquery.com/, pridobljeno 19. 7. 2023.

28. DataTable Class, https://learn.microsoft.com/en-us/dotnet/api/system.data.datatable?view=net-7.0, pridobljeno 19. 7. 2023.

29. What is Open Data?, https://opendatahandbook.org/guide/en/what-is-open-data/, pridobljeno 19. 7. 2023.

30. Introduction to HTML, https://developer.mozilla.org/en-US/docs/Learn/HTML/Introduction_to_HTML, pridobljeno 19. 7. 2023.

31. JPEG, https://en.wikipedia.org/wiki/JPEG, pridobljeno 20. 7. 2023.

32. jQuery Mobile – Wikipedia, https://en.wikipedia.org/wiki/JQuery_Mobile, pridobljeno 19. 7. 2023.

33. Mojca Šorn[os.], Poročilo o delu, 22. 1. 2013. Dokumentacija INZ. Točki A in B je za poročilo pripravil Andrej Pančur.

Leto 2013

Rezultati sodelovanja članov infrastrukturnega programa z različnimi in številnimi partnerji v letu 2013 je bila digitalizacija več kot 42.000 strani gradiv za vsebinske sklope Viri, Literatura ter Zgodovina in šola. Za sklop Prireditve smo posneli številne videoposnetke v minutaži 67 ur.

Pregled novosti:

VIRI:

Arhivski viri:

Zgodovinski arhiv Ljubljana – Popisi prebivalstva Slovenije 1830–1931.

Historični tisk: vsebinsko so bili nadgrajeni vsi trije podsklopi, Časopisje in Revijalni tisk, mdr. z: Enotnost (1926–1929), Mladina/Svobodna mladina (1925–1929), Glas svobode (1923–1924).

Slikovno gradivo: sklop je bil dopolnjen s podsklopom Zemljevidi.

Tiskani viri: kljub digitalizaciji in objavi številnih publikacij v vseh podsklopih razdelka Tiskani viri je glavnino dela predstavljal projekt Sejni zapisi Skupščine Socialistične republike Slovenije (1984–1990). V sodelovanju z Državnim zborom Republike Slovenije je bilo na portal SIstory uvoženih 197 publikacij. Pred tem je bilo potrebno prvotne MP, ki so nastali pri skeniranju v podjetju Mikrografija, s pomočjo posebej napisanih stilov XSLT pretvoriti v dokumente XML, primerne za uvoz na portal. Skupaj je bilo tako uvoženih 570 publikacijskih enot s strojno berljivimi metapodatki in kazali HTML. Izdelana je bila pretvorba datumov zasedanj sej v koledarje HTML, ki so bili naknadno redigirani in vstavljeni kot spletne strani v publikacije portala SIstory.

ZBIRKE PODATKOV:
V letu 2013 je bila ažurirana podatkovna zbirka Smrtne žrtve med prebivalstvom na območju Republike Slovenije med drugo svetovno vojno in neposredno po njej; na portalu je bilo objavljenih 53.485 žrtev.

LITERATURA/ZGODOVINA IN ŠOLA:

Monografije: v letu 2013 je bilo na portalu SIstory objavljenih več deset zgodovinskih publikacij, predvsem plodno je bilo sodelovanje z Zgodovinskim arhivom Ljubljana in Oddelkom za zgodovino Filozofske fakultete Univerze v Ljubljani (zbirka Historia). Člani infrastrukturnega programa smo nadaljevali tudi s sodelovanjem z ostalimi partnerji (Modrijan, Založba Obzorja, Zgodovinsko društvo Celje idr.).

Rokopisi: v letu 2013 je bilo na portalu SIstory objavljenih devet diplomskih del.

Serijske publikacije: z novejšimi letniki/številkami so bile ažurirane serijske publikacije Prispevki za novejšo zgodovino, Zgodovinski časopis, Zgodovina za vse: Vse za zgodovino in Kronika: Časopis za slovensko krajevno zgodovino, Arhivi: Glasilo Arhivskega društva in arhivov Slovenije in Zgodovina v šoli. V letu 2013 je bila na portalu objavljena revija Dve domovini / Two Homelands (2002–2005).

PRIREDITVE:

Predavanja: redno je bil ažuriran podsklop Zgodovinsko društvo Ljubljana 2009–2013.

Konference: sklop je bil obogaten z več video vsebinami, mdr. s posnetki predavanj Hrvaški in slovenski narodni preporod v Istri in Fašistična taborišča: Internacije civilistov v fašistični Italiji (1940–1943) / I campi del Duce : l'internamento civile nell'Italia fascista (1940–1943), izpostaviti pa je potrebno predvsem spletno objavo dveh večjih konferenc: 36. zborovanja ZZDS/Zgodovina otroštva in 18th International Symposium on School Life and School History Museums.

DH (digitalna humanistika): Na portalu SIstory je programska skupina oblikovala nov razdelek, namenjen vsebinam, ki se v partnerstvu s SIDIH³⁴ oziroma DARIAH³⁵ nanašajo na digitalno humanistiko v Sloveniji. V razdelku smo objavili dokumentacijo, metapodatkovne sheme in odprtokodne programe, ki nastajajo v okviru delovanja infrastrukturnega programa, mdr. so uporabnikom dostopne sheme XML in stili XSLT, ki so nastali v okviru projekta »nadgrajena resničnost«.

PROJEKTI/MODULI, VKLJUČENI V PORTAL SISTORY

Modul popisi prebivalstva:

Nadgradnja: modul je bil v letu 2013 nadgrajen in v svoji končni obliki ne omogoča le prepisovanja podatkov o osebah, temveč tudi prepisovanje podatkov o njihovem bivališču: enotah (npr. hišah) in podenotah (npr. stanovanj).

Uvoz podatkov in slik: slike JPG in že prepisane podatke o popisih prebivalstva smo v bazo MySQL uvažali prek dokumentov XML. Ker smo od partnerjev dobili večjo količino že transkribiranih podatkov (v dokumentih XLS ali XLSX), smo zasnovali proces, s katerim je mogoče že transkribirane podatke pretvoriti v shemo XML, ki je primerna za uvoz v modul. Po uspešnem poskusnem uvozu dela popisa prebivalstva okraja Novo mesto iz leta 1869 smo napisali ustrezni dokument XML za uvoz 15.229 slik popisnic in pripadajočih podatkov iz prve in druge tretjine popisa prebivalstva Ljubljane iz leta 1931. Od Zgodovinskega arhiva Ljubljana smo prejeli že prepisane podatke popisa prebivalstva iz okraja Novo mesto iz leta 1869 (1832 hiš, pripadajoča živina in 10.580 oseb). Podatki so bili pregledani, urejeni in dopolnjeni v skladu s potrebami relacijsko povezanih podatkov, ki so bili naknadno prečiščeni, delno standardizirani in iz dokumenta XSL pretvorjeni v devet (za vsako občino okraja posebej) dokumentov XML, primernih za uvoz v modul Popisi prebivalstva.

Popis prebivalstva Ljubljane iz leta 1928: iz OCR Adresarja mesta Ljubljane in okolice iz leta 1928 so bili s pomočjo regularnih izrazov izluščeni podatki (ime, priimek, poklic in bivališče) o 43.665 osebah iz popisa prebivalstva Ljubljane iz leta 1928. Glavne napake iz nepopolnega OCR so bile korigirane s pomočjo Google Refine. Ti podatki so pomembni za primerjalno analizo različnih popisov prebivalstva.

Pretvorba in uvoz PDF-popisov prebivalstva v publikacije portala SIstory: v sklopu nadgradnje modula Popisi prebivalstva je bil narejen tudi nov iskalnik, ki omogoča povezljivost podatkov iz modula s publikacijami, naloženimi na portalu SIstory. Zato je bilo potrebno vse skenirane popisne pole popisov prebivalstva kot publikacije PDF skupaj s pripadajočimi metapodatki uvoziti še v glavno bazo podatkov MySQL. Na podlagi posebej napisanih stilov XSLT je bila izvedena pretvorba podatkov iz različnih virov v dokumente XML, primerne za uvoz podatkov. Uvoženih je bilo 960 publikacij popisa prebivalstva Ljubljane iz leta 1830, 1033 publikacij popisa prebivalstva Ljubljane iz leta 1869 in 1649 publikacij popisa prebivalstva Ljubljane iz leta 1931.

Projekt šolski listi:

V letu 2013 je bil zaključen projekt digitalizacije zbirke šolskih listov od konca 20. let 20. stoletja do druge svetovne vojne. Zaradi velike količine gradiva (937 datotek združenih dokumentov PDF), ki jo v analogni obliki hrani Slovenski šolski muzej, smo se odločili, da bomo vse datoteke skupaj z metapodatki v SIstory uvozili naenkrat. Pred tem je bilo potrebno osnovne metapodatke najprej ročno prepisati v datoteko XML. Podatkom iz te datoteke se je v naslednjem koraku strojno dodalo še ostale metapodatke in jih pripravilo v skladu s shemo, primerno za uvoz v relacijsko bazo portala SIstory.

Nadgrajena resničnost:

V letu 2013 je bil izdelan sistem, ki omogoča obogatitev metapodatkov iz metapodatkovne baze portala SIstory z ostalimi metapodatki oziroma njihovo hrambo v dokumentih XML, sinhroniziranih s posebej napisano SIstory shemo XML Nadgrajena resničnost. Napisani so bili stili XSLT za pretvorbo dokumentov XML iz te sheme v XML in SQL, primerne za takojšen uvoz v tri največje brskalnike nadgrajene resničnosti: Layar, Junaio in Wikitude. V sodelovanju z Zavodom za kulturo, turizem in šport iz Murske Sobote je bilo nato skupaj objavljenih devet aplikacij nadgrajene resničnosti (v slovenščini, angleščini in nemščini).³⁶

V metapodatkovno bazo portala SIstory je bilo leta 2013 po objavi gradiv na spletu po vseh elementih Dublin Core vpisanih oziroma razčlenjenih skoraj 5.500 bibliografskih enot, kar pomeni več kot 100.000 standardiziranih vpisov.

Opombe

34. Sidih, https://sidih.si/, pridobljeno 4. 7. 2023.

35. O DARIAH-SI, ki je del panevropske Digitalne raziskovalne infrastructure za umetnosti in humanistiko, gl. Dariah-SI | Digitalna humanistika, http://www.dariah.si/, pridobljeno 4. 7. 2023. O DARIAH-EU, ki je namenjena vzpodbujanju in podpori digitalno usmerjenim raziskavam in poučevanju na področju humanistike, gl. DARIAH | Digital Research Infrastructure for the Arts and Humanities, https://www.dariah.eu/, pridobljeno, 4. 7. 2023.

36. Mojca Šorn[os.], Poročilo o delu, 19. 2. 2014. Dokumentacija INZ.

Leto 2014

V letu 2014 je bilo v matični ustanovi skeniranih 29.000 strani gradiv, predvsem za sklopa Literatura (Monografije) in Viri (Tiskani viri in Historični tisk), gradiva (PDF) za ažuriranje sklopa Literatura (Serijske publikacije) so bila pridobljena od urednikov. Zunanji ponudnik je digitaliziral nekaj manj kot 100.000 strani gradiv za sklop:

VIRI:

Arhivski viri (del popisa Ljubljane za leto 1921 in del fonda Matični urad Vrhnika).

Tiskani viri (Sejni zapisi Skupščine Socialistične Republike Slovenije 1963–1984) in

del stenografskih zapisov kranjskega deželnega zbora.

VIDEO VSEBINE: v letu 2014 smo na portalu SIstory objavili posnetke pomembnejših domačih in mednarodnih znanstvenih simpozijev, okroglih miz in individualnih predavanj, ki še danes promovirajo delo raziskovalcev s področja zgodovinopisja.

VIRTUALNE RAZSTAVE: v sodelovanju z Zgodovinskim arhivom Ljubljana smo postavili virtualno razstavo Kuge, lahkote in vojske – reši nas, o Gospod! Kranjska v prvem letu velike vojne.

ELEKTRONSKA ZBIRKA PARLAMENTARIA: Oblikovali smo e-zbirko, namenjeno izdaji študij iz zgodovine parlamentarizma. Prva iz zbirke je bila narejena in objavljena monografija dr. Jureta Gašpariča[os.] Slovenski parlament [Elektronski vir]: politično-zgodovinski pregled od začetka prvega do konca šestega mandata (1992–2014).

NOVI VSEBINSKI SKLOPI, OBLIKOVANI V LETU 2014:

Slovenski okraji in občine med svetovnima vojnama: zbirka mikro študij o devetih okrajih in treh občinah oziroma o dogajanju v lokalnih administrativnih enotah.

Politično-strankarsko življenje na Slovenskem do osamosvojitve: nabor in digitalizacija političnih programov modernih slovenskih političnih strank, organizacij in društev v avstrijski dobi (1890–1918) ter v času obstoja Države Slovencev, Hrvatov in Srbov (29. 10.–1. 12. 1918). Na podlagi zbranih gradiv je omogočen neposredni vpogled v temeljna idejnopolitična, kulturna in socialnogospodarska vodila, ki so jih v slovenskem prostoru izoblikovali po nastopu ločenih političnih organizacij in jih nato razvijali do začetka jugoslovanskega obdobja leta 1918. Z objavo tega gradiva smo omogočili, da je dinamika slovenske politike ter idejnih in družbenih razmerij iz tega obdobja jasnejša in problemsko prepoznavnejša.

PODATKOVNE BAZE:

Bazo Smrtne žrtve med prebivalstvom na območju Republike Slovenije med drugo svetovno vojno in neposredno po njej smo dopolnjevali in korigirali podatke; na portalu smo objavili podatke za 46.338 novih oseb, skupno je bilo konec leta na seznamu, objavljenem na portalu SIstory, 99.823 oseb.

Popisi prebivalstva Slovenije 1830–1931:

V letu 2014 smo uvozili devet popisov občin okrajnega glavarstva Novo mesto iz leta 1869 (skupaj z 10.844 slikami in podatki za 10.580 oseb) in izdelali dokumente XML za uvoz zadnje tretjine popisa prebivalstva Ljubljane iz leta 1931 (14.330 slik JPG skupaj z osnovnimi podatki o hišah) in prve polovice popisa prebivalstva Ljubljane iz leta 1921 (12.840 slik JPG skupaj z osnovnimi podatki o hišah). Izvedli smo pretvorbo podatkov iz različnih virov v dokumente XML, primerne za uvoz podatkov, in uvoz 2977 publikacij občin Bela Cerkev, Črmošnjice, Dobrnič, Kočevske Poljane, Mirna, Prečna, Kandija, Trebnje in Velika Loka iz leta 1869 ter 1834 publikacij zadnje tretjine popisa prebivalstva Ljubljane iz leta 1931 in 1176 publikacij prve polovice popisa prebivalstva Ljubljane iz leta 1921.

V letu 2014 smo vnesli podatke za 7100 oseb iz popisa občine Velika Loka, Mirna in Dobrnič iz leta 1869, dopolnjevali pa smo podatke iz konskripcijskih listov popisa prebivalstva Ljubljane po letu 1830, popisa prebivalstva Ljubljane iz let 1869 in 1931 ter popisa prebivalstva Kandije, Črmošnjic, Prečne in Trebnjega iz leta 1869.

Za Sejne zapiske Skupščine Socialistične republike Slovenije (1963–1984) smo uvozili 1589 publikacij PDF, pripravili pa smo tudi stile XSLT za izdelavo koledarjev HTML in na osnovi teh izdelali 390 koledarjev, ki omogočajo navigacijo po sejnih zapiskih glede na dan poteka seje in vrsto zbora. Člani infrastrukturnega programa smo izdelali tudi poskusne aplikacije za bodoči celotni korpus besedil sejnih zapiskov.³⁷

V letu 2014 smo za digitalizirana gradiva inventarizirali 10.000 enot oziroma ustvarili 150.000 standardiziranih vpisov.

Opombe

37. Mojca Šorn[os.], Poročilo o delu, 22. 1. 2015. Dokumentacija INZ.

Leto 2015

V letu 2015 smo člani infrastrukturnega programa v matični ustanovi skenirali 28.200 strani gradiv, predvsem za sklopa Literatura / Monografije in Viri / Tiskani viri. Gradiva za ažuriranje sklopa Literatura / Serijske publikacije so bila pridobljena od urednikov (PDF). Zunanji ponudnik je digitaliziral:

zbirko raznih patentov, odlokov, predpisov, norm, navodil, okrožnic ipd., ki so jih izdali Karl VI.[os.], Marija Terezija[os.] in Jožef II[os.]., nam pa jo je v obdelavo in objavo ponudila Centralna pravosodna knjižnica, ki to gradivo hrani,

del stenografskih zapisov kranjskega deželnega zbora.

Na SIstory smo objavili tudi posnetke pomembnejših domačih in mednarodnih znanstvenih simpozijev, okroglih miz in individualnih predavanj v dolžini 70 ur, ki promovirajo delo raziskovalcev s področja zgodovinopisja. Pripravili smo virtualno razstavo V zaledju soške fronte (partnerji Zgodovinski arhiv Ljubljana, Pokrajinski arhiv Koper, Pokrajinski arhiv Nova Gorica, Gornjesavski muzej Jesenice in Tolminski muzej) in elektronsko monografijo Nine Vodopivec[os.] Labirinti postsocializma.

V LETU 2015 SMO OBLIKOVALI VEČ VSEBINSKIH PODSKLOPOV:

Kranjski deželni zbor 1861–1918 (za obdobje 1861–1869). Obravnave deželnega zbora vsebujejo objave stenografskih zapisnikov zasedanj deželnega zbora, nosilca deželne avtonomije na Kranjskem. Objavljeno gradivo, ki odstira politično, kulturno in gospodarsko življenje v avstrijski ustavni dobi na Kranjskem, je kot tako posebej dragoceno za nadaljnje znanstveno proučevanje.

Popisi prebivalstva Slovenije 1830–1931: SI ZAL VRH/0016 Matični urad Vrhnika, 1870–1959.

Zbirka raznih patentov, odlokov, predpisov, norm, navodil, okrožnic ipd., ki so jih izdali Karl VI.[os.], Marija Terezija[os.] in Jožef II.[os.] Listine dajejo vpogled v pravne dokumente druge polovice 18. stoletja na Kranjskem in širše.

PODATKOVNE BAZE:

Smrtne žrtve med prebivalstvom na območju Republike Slovenije med drugo svetovno vojno in neposredno po njej: ob študiju posameznih primerov so bili na podlagi literature in arhivskih virov v bazo vneseni nekateri novi podatki in korekture. Baza, ki je bila dopolnjevana tudi v sodelovanju z uporabniki, je bila redno ažurirana.

Popisi prebivalstva Slovenije 1830–1931:

V letu 2015 smo se ukvarjali s popisi prebivalstva občine Vrhnika 1870, 1880, 1890, 1900 in 1910 :

izdelali smo dokumente XML za uvoz vseh petih popisov (3187 slik skupaj z osnovnimi podatki o hišah in podatki za 7660 oseb),

pretvorili podatke iz različnih virov v dokumente XML, primerne za uvoz podatkov,

validirali dokumente s shemo XML,

uvozili pet skupnih publikacij PDF z dodatnimi 3317 publikacijami child za pet popisov občine Vrhnika,

poskrbeli za prenos v aplikacijo za dolgoročno arhiviranje datotek Archivematica.

Transkribiranje podatkov popisov prebivalstva:

prepisali smo podatke za 10.580 oseb in v celoti prepisali podatke za 7000 oseb popisov prebivalstva občin Bela Cerkev, Črmošnjice, Dobrnič, Kočevske Poljane, Mirna, Prečna, Kandija, Trebnje in Velika Loka iz leta 1869,

do konca smo prepisali podatke popisa prebivalstva Ljubljane 1869: skupno je bilo v bazi podatki za 23.000 oseb,

prepisali smo podatke za 15.000 oseb drugega dela popisa prebivalstva Ljubljane 1931 (K–Ž) in

podatke za 159 oseb popisa prebivalstva Ljubljane 1921.

Sejni zapisi izvršnih in zakonodajnih teles, Slovenija:

uredili smo vzorčna besedila zapisnikov za leta 1964–1990 v zapisu XML po smernicah TEI³⁸ (objava na https://github.com/SIstory/Sejni_zapiski),

pripravili in zapisali smo krajše stile XSLT za pretvorbo delov dokumentov,

določili smo postopek in pripravo programa za označevanje govorov sej državnega zbora po letu 1990, ki so objavljeni na spletni strani državnega zbora. Besedilo je označeno po smernicah TEI (objavljeno na https://github.com/SIstory/Seje_DZ),

narejena je bila krajša analiza skupščinskega govora v času demokratizacije konec osemdesetih let: GAŠPARIČ, Jure[os.] . »Last Socialist Parliament in Slovenia – pale 'ratification body' or important political decision maker« : prispevek na mednarodni delavnici skupine EUParl z naslovom: »Complex parliaments in transition : Central European federations facing regime change«, ki je potekala 16. okt. 2015 na Inštitutu za novejšo zgodovino v Ljubljani. Ljubljana, 16. okt. 2015, ter GAŠPARIČ, Jure[os.]. Slovenian Socialist Parliament on the Eve of the Dissolution of the Yugoslav Federation : a feeble »ratification body« or important political decision-maker? Objavljeno v Prispevkih za novejšo zgodovino.

Konec leta 2015 smo našteli 40 datotek XML, ki zajemajo vzorčne seje med letoma 1964 in 1992 in skupaj vsebujejo približno 1,8 milijona besed.

Programi slovenskih političnih organizacij 1890–1918: korpus virov omogoča neposredni vpogled v temeljna idejnopolitična, kulturna in socialnogospodarska vodila:

nabor 203 dokumentov in priprava za spletno objavo,

kodiranje v zapisu XML po smernicah TEI (objavljeno na https://github.com/SIstory/PoliticalParties-Programs).

Projekt Zbiranje podatkov o vojaških žrtvah prve svetovne vojne na Slovenskem: projekt je bil zasnovan leta 2014 kot prispevek k obeležitvi 100. obletnice prve svetovne vojne z namenom izoblikovati prosto in odprto dostopno zbirko podatkov o umrlih vojakih z območja Republike Slovenije. Sprva je združeval štirinajst partnerjev. Projekt temelji na zavesti o strokovni potrebnosti boljšega poznavanja obdobja prve svetovne vojne in zavedanju svojega poslanstva v odnosu do slovenske družbe in nacionalnega spomina na prvo svetovno vojno. Baza je namenjena za padle, pogrešane in umrle osebe, ki so izgubile življenje med služenjem v oboroženih silah in pomožnih vojaških formacijah, vključno s prostovoljci in vojnimi ujetniki. Baza je namenjena tudi za osebe, ki so umrle zaradi posledic vojne. Kot časovno obdobje zajema podatkov v bazo smo določili obdobje med 28. julijem 1914 in 4. novembrom 1918, toda z vključitvijo umrlih zaradi posledic vojne po 4. novembru 1918.

V prvem letu sodelovanja smo se posvetili izdelavi pripomočkov:

izdelali smo sheme za čim hitrejšo kodiranje podatkov iz historičnih krajevnih leksikonov (objavljeno na https://github.com/SIstory/Ortsrepertorium),

kodirali smo Spezialortsrepertorium von Steiermark 1910, Spezialortsrepertorium der Österreichischen Länderen, Österreichisch-Illyrisches Küstenland – Görz 1910 in Spezialortsrepertorium der Österreichischen Länderen: Krain 1910.³⁹

Vsa digitalizirana gradiva so bila standardizirana in metapodatkovno inventarizirana; v letu 2015 je bilo inventariziranih 4.900 enot oziroma standardiziranih 73.500 vpisov.

Opombe

38. TEI: Text Encoding Initiative, https://tei-c.org/, pridobljeno 19. 7. 2023.

39. Mojca Šorn[os.], Poročilo o delu, 14. 1. 2016. Dokumentacija INZ.

Leto 2016

V letu 2016 smo portal tehnološko nadgradili, saj smo želeli uporabnikom omogočiti še hitrejši in enostavnejši dostop do raznovrstnega prosto in odprto dostopnega verificiranega digitalnega in digitaliziranega gradiva, opremljenega z licencami CC.⁴⁰ Zaradi prenove na portal nismo mogli nalagati večjih količin novega materiala, ki ga je digitaliziral zunanji ponudnik (Poročevalec 1975–1996, stenografski zapisi kranjskega deželnega zbora 1870–1874), kar pa ni veljalo za dobrih 42.000 strani gradiv, ki smo jih skenirali v matični ustanovi. Na SIstory smo objavili tudi 200 ur posnetkov pomembnejših domačih in mednarodnih znanstvenih simpozijev, okroglih miz in individualnih predavanj.

PODATKOVNE BAZE:

Popisi prebivalstva Slovenije 1830–1931:

Pridobili smo 269.000 digitaliziranih slik iz projekta Zgodovinskega arhiva Ljubljana in FamilySearch.⁴¹

Transkribirali smo podatke iz popisov za 33.236 oseb:

popis Ljubljana 1931: za 16.482 oseb,

popis Ljubljana 1921: za 16.754 oseb.

Sejni zapisi izvršnih in zakonodajnih teles, Slovenija:

dopolnili smo postopke in izdelavo novih programov za označevanje govorov sej državnega zbora po letu 1990 skladno s smernicami TEI (https://github.com/SIstory/Seje_DZ),

kodirali smo besedila sejnih zapisov vseh teles 1990–1992 (približno trinajst (13) milijonov besed),

uredili smo korpus sejnih zapisov sej Zbora združenega dela Skupščine Republike Slovenije 1990–1992 (osredotočili smo se predvsem na klasifikacijo didaskalij) z dodano XML-podatkovno bazo poslancev in ostalih govornikov ter s tematskim kazalom ( https://github.com/SIstory/SlovParl),

izdelali smo stile XSLT⁴² za pretvorbo SlovParl korpusa v zapis, primeren za naknadno avtomatsko jezikovno označevanje (https://github.com/DARIAH-SI/CLARIN.SI).

Programi slovenskih političnih organizacij 1890–1918:

izdelali in objavili smo elektronski zbornik virov Programi slovenskih političnih strank, organizacij in društev v letih 1890–1918: pregled k slovenski politični zgodovini.

Projekt Zbiranje podatkov o vojaških žrtvah prve svetovne vojne na Slovenskem:

Izpisali smo podatke o padlih vojakih iz serijske publikacije Verlustliste (1914–1919)⁴³ v tabelo exel za 6.879 oseb, konec leta so bili tako prepisani podatki za 8.117 oseb.

Urejali smo dokument XML z dvema seznamoma padlih vojakov 47. polka (3.628 oseb) iz knjige Das steirische Infanterieregiment Nr. 47 im Weltkrieg.

Tudi to leto je bil pomemben poudarek projekta na izdelavi pripomočkov:

izdelali smo iskalnik po zbirki Krajevna imena na Slovenskem,

kodirali smo krajevni repertorij iz leta 1910 za Štajersko, Kranjsko, Koroško in Primorsko, pri tem je bil poudarek na kodiranju podatkov o političnih okrajih, sodnih okrajih, občinah, krajih in krajevnih delih,

vzpostavili smo direktorij za prepisovanje iz krajevnega repertorija iz Splošnega pregleda Dravske banovine: II.⁴⁴

Digitalizirana gradiva so bila standardizirana in metapodatkovno inventarizirana; inventariziranih je bilo 1357 enot oziroma standardiziranih prek 20.000 vpisov.

Opombe

40. O licencah – Creative Commons, https://creativecommons.org/licenses/?lang=sl, pridobljeno 19. 7. 2023.

41. FamilySearch.org, https://www.familysearch.org/en/, pridobljeno 19. 7. 2023.

42. XSLT: Extensible Stylesheet Language Transformations, https://developer.mozilla.org/en-US/docs/Web/XSLT, pridobljeno 19. 7. 2023.

43. Verlustlisten Erster Weltkrieg/Projekt – GenWiki, https://wiki.genealogy.net/Verlustlisten_Erster_Weltkrieg/Projekt, pridobljeno 19. 7. 2023.

44. Mojca Šorn[os.], Poročilo o delu, 20. 1. 2017. Dokumentacija INZ.

Leto 2017

V letu 2017 je bilo v matični ustanovi skeniranih in na portalu SIstory objavljenih 46.700 strani gradiv, zunanji ponudnik je digitaliziral 62.500 strani gradiv (Poročevalec, stenografski zapisi kranjskega deželnega zbora, uradni listi). Na portalu smo objavili 59 ur posnetkov oziroma 120 avi.dat. pomembnejših domačih in mednarodnih znanstvenih simpozijev, okroglih miz in individualnih predavanj.

PODATKOVNE BAZE:

Projekt Sejni zapisi izvršnih in zakonodajnih teles, Slovenija:

Uredili smo dokumente TEI zapisnikov sej Skupščine Republike Slovenije (1990–92) iz https://github.com/SIstory/Seje_DZ in izpeljali prenos v https://github.com/SIstory/SlovParl.

Dopolnili smo podatke za seznam govornikov.

Klasificirali smo seznam vsebine za celotni korpus.

Pretvorili smo podatke (58.813 govorov, 10,8 milijona besed) v zapis, primeren za objavo v repozitoriju CLARIN.SI: http://hdl.handle.net/11356/1167.

Objavili smo publikacijo HTML ( http://www.sistory.si/11686/37139) Poročevalec Državnega zbora in digitalno izdajo Slovenski parlamentarni korpus: Pregled objavljenih raziskovalnih podatkov http://www.sistory.si/11686/38085.

POPISI PREBIVALSTVA SLOVENIJE 1830–1931:

Izpeljali smo pretvorbo za uvoz metapodatkov popisov prebivalstva, ki jih je donirala FamilySearch, za uvoz v sistem za dolgoročno hrambo, imenovan Archivematica.⁴⁵

Izdelali smo dokumente XML za transkribiranje historičnih demografskih podatkov za popise prebivalstva Vodmata 1890 in Ljubljane 1890, 1910 in 1921 2. del (skupaj 73.726 slik z metapodatki) in objavili v orodju za transkribiranje historičnih demografskih podatkov na portalu SIstory. Podatki o transkribiranju navedenih popisov so naslednji:

1890: 4979 oseb,

1900: 34.424 oseb,

1921/1: 4114 oseb,

1921/2: 2322 oseb.

PROJEKT ZBIRANJE PODATKOV O VOJAŠKIH ŽRTVAH PRVE SVETOVNE VOJNE NA SLOVENSKEM:

Iz serijske publikacije Verlustliste, literature, časopisov in uradnih listov smo izpisali podatke za 13.416 padlih vojakov.

Uredili smo pretvorbe XML za 57 številk serijske publikacije Verlustliste.

Pretvorili smo pregledani zapis OCR smrtnih žrtev iz publikacije Das steirische Infanterieregiment Nr. 47 im Weltkrieg v XML TEI in objavili prve verzije seznama žrtev kot publikacijo HTML Smrtne žrtve 47. štajerskega pešpolka med prvo svetovno vojno na portalu SIstory ( http://www.sistory.si/11686/37723).

POLITIČNO-STRANKARSKO ŽIVLJENJE NA SLOVENSKEM DO OSAMOSVOJITVE: pripravili smo zbornik virov Programi slovenskih političnih organizacij 1929–1941: [zbornik programov slovenskih političnih strank in subjektov med letoma 1929 in 1941].

PROJEKT BAZE XML KRAJEVNIH REPERTORIJEV:

Dopolnili smo iskalnik po zbirki Krajevna imena na Slovenskem (http://hdl.handle.net/11686/36052) s povezavami na zemljevide Geonames.

Izpeljali smo kodiranje XML krajevnega repertorija za Kranjsko 1869 in 1900.

Vsa gradiva so bila digitalizirana, standardizirana in metapodatkovno inventarizirana; inventariziranih je bilo 1907 enot oziroma standardiziranih okrog 20.000 vpisov.

Opombe

45. Archivematica: open-source digital preservation system, https://www.archivematica.org/en/, pridobljeno 19. 7. 2023.

Leto 2018

V letu 2018 smo digitalizirali in na SIstory objavili 75.775 strani gradiv s področja slovenskega zgodovinopisja, objavili pa smo tudi 79 ur posnetkov oziroma 165 avi.dat pomembnejših domačih in mednarodnih znanstvenih dogodkov. Inventariziranih je bilo 2.582 enot oziroma standardiziranih okrog 25.000 vpisov. Najbolj smo popolnili sklope Literatura (Monografije in Serijske publikacije) in Viri (podsklop Tiskani viri).

PODATKOVNE BAZE:

Projekt Sejni zapisi izvršnih in zakonodajnih teles:

SloParl: posvetili smo se osnovni pretvorbi (metapodatki, struktura sej, govorov in odstavkov) sejnih zapisov državnega zbora (1996–2018) iz HTML v XML TEI in zabeležili 10.325 datotek, 966.500 govorov, 201,4 milijona besed in kodiranje 6518 novih in 9472 manjkajočih enot vsebine Poročevalca.

Popisi prebivalstva Slovenije 1830–1931:

Digitalizirali smo 13.300 strani popisa prebivalstva Ljubljane 1935 in transkribirali podatke za 21.500 oseb (26 spremenljivk) iz popisa Ljubljane 1890 in podatke za 6.400 oseb (19 spremenljivk) iz popisa Ljubljane 1921.

Smrtne žrtve med prebivalstvom na območju Republike Slovenije med drugo svetovno vojno in neposredno po njej: v bazo smo vnesli podatke za 161 oseb.

Vojaške žrtve prve svetovne vojne na Slovenskem:

Označevali smo podatke za 66.442 oseb iz serijske publikacije Verlustliste v skladu s TEI ter jih pripravili za digitalno izdajo.

Uredili, pretvorili in v bazo smo uvozili podatke za 7571 oseb (s 24 spremenljivkami), ki so jih prispevali partnerji projekta.

V skupno bazo smo uvozili podatke za 27.093 oseb.

Krajevni repertoriji: v format XML smo kodirali krajevni repertorij za Kranjsko 1880 in 1890 (16.743 krajevnih imen in 11.026 povezav).

Sejni zapisi izvršnih in zakonodajnih teles, Slovenija:

Kodirali smo 6518 novih in 9472 manjkajočih enot vsebine Poročevalca.

Osnovna pretvorba (metapodatki, struktura sej, govorov in odstavkov) sejnih zapisov državnega zbora in delovnih teles (1996–2018) iz HTML v XML v skladu s Smernicami TEI je štela 10.325 datotek, 966.500 govorov, 201,4 milijona besed.

V sodelovanju z Državnim zborom Republike Slovenije smo nadgradili digitalne izdaje serijske publikacije Poročevalec na portalu SIstory in izdelali samostoječo spletno aplikacijo.

Kranjski deželni zbor 1861–1918:

Sklop smo popolnjevali z digitaliziranimi objavami stenografskih zapisnikov zasedanj deželnega zbora (predmet projekta digitalizacije 2016–19).

Leto 2019

V letu 2019 smo digitalizirali in na SIstory objavili 25.000 strani s področja slovenskega zgodovinopisja, objavili pa smo tudi 37 avi.dat. oziroma 67 ur posnetkov pomembnejših domačih in mednarodnih znanstvenih dogodkov. Najbolj smo popolnili sklopa Literatura (Monografije in Serijske publikacije) in Viri (podsklop Tiskani viri, poudarek na tiskanih monografskih virih). V letu 2019 smo poudarek namenili tudi objavi diplomskih del in magistrskih nalog.

PODATKOVNE BAZE:

Popisi prebivalstva Slovenije 1830–1935:

Uvozili smo popise prebivalstva Ljubljane 1880, 1928 in 1935 ter Škofje Loke 1880–1931 v orodje za transkribiranje historičnih demografskih podatkov in

transkribirali popise prebivalstva Ljubljane 1890, 1910 in 1921.

Krajevni repertoriji:

Kodirali smo seznama krajev za Kranjsko 1817 in 1846.

Dopolnili smo kodiranje krajevnih repertorijev 1910 izven ozemlja Republike Slovenije.

Dodatno smo označili geografske koordinate za kraje krajevnih repertorijev iz katastrov.

Leto 2020

Leta 2020 je delo infrastrukturne skupine upočasnil covid-19, kar je seveda razvidno predvsem iz kratke minutaže posnetih dogodkov (dve uri posnetkov oziroma tri avi.dat.). Na inštitutu smo digitalizirali 43.000 strani gradiv, ki smo jih objavili predvsem v sklopih Literatura (Monografije in Serijske publikacije) in Viri (podsklop Tiskani viri). V sodelovanju z Narodnim muzejem Slovenije nam je uspelo digitalizirati in na portal (Viri-Tiskani viri-Periodični tiskani viri) uvrstiti tudi Slovenski trgovski vestnik (1904–1910) in Rdeči prapor (1909–1920). Tudi v letu 2020 smo velik poudarek namenili objavi diplomskih del, magistrskih nalog in disertacij. V tem letu smo se bolj posvetili elektronskim publikacijam, TEI-kodirali smo šest elektronskih izdaj knjižne produkcije Založbe INZ, postavili smo tudi spletno razstavo Osamosvojitvena vojna Slovenije leta 1991 (avtor dr. Tomaž Teropšič).

V letu 2020 je bilo tako inventariziranih 2.754 enot in ustvarjenih okrog 30.000 standardiziranih vpisov.

PODATKOVNE BAZE:

Popisi prebivalstva Slovenije 1830–1931:

Transkribirali smo podatke iz popisov Ljubljane:

1910: prepis za 23.281 oseb in

1921: prepis za 17.100 oseb.

Smrtne žrtve med prebivalstvom na območju Republike Slovenije med drugo svetovno vojno in neposredno po njej:
avgusta 2020 smo celotno bazo posodobili z dodanimi podatki za posamezne osebne liste žrtev.

Leto 2021

V letu 2021 smo v okviru infrastrukturnega programa delo nekoliko prestrukturirali oziroma smo ga sekcionirali v dvanajst centrov.

V centru za digitalizacijo smo skenirali 80.000 strani in posneli 27 avdio-video montaž v dolžini štirinajst ur dogodkov s področja humanistike. Digitalna knjižnica portala Zgodovina Slovenije – SIstory je tako konec leta 2021 štela več kot 45.000 prosto dostopnih digitalnih objektov znanstvene in kulturne dediščine ter rezultatov raziskav slovenskega zgodovinopisja.

Naloge centra za nestrukturirane podatke so zbiranje, urejanje in obdelava besedilnih, slikovnih, avdio in video zbirk nestrukturiranih podatkov. To so lahko manjše (npr. dobrih 100 slik iz projekta Posmrtne maske, ki smo ga izpeljali v sodelovanju z Društvom za domače raziskave) ali večje zbirke slik (na primer 350.000 slik historičnih popisov prebivalstva). Pogoste pa so tudi manjše (npr. Zbirka 42 tiskovin o koroškem plebiscitu) ali večje zbirke besedil (npr. zbirka Poročevalca državnega zbora, 1668 digitalnih objektov, 142.468 strani). Poleg zbiranja gradiv je center za nestrukturirane podatke odgovoren še za:

datotečno urejanje gradiva in

dodajanje opisnih in tehničnih metapodatkov.

Ugotavljamo, da so zbirke nestrukturiranih podatkov najbolj pogosti tipi zbirk, ki nastajajo v okviru dejavnosti infrastrukturnega programa. Večinoma so dostopne prek portala Zgodovina Slovenije – SIstory; ta je leta 2021 vseboval 35 zbirk arhivskih in tiskanih virov, literature in dogodkov.

Center za delno strukturirane podatke je bil ustanovljen za zbiranje, urejanje, analizo in kodiranje delno strukturiranih podatkov, predvsem v formatu XML in v skladu s smernicami mednarodnega konzorcija Text Encoding Initiative (TEI). V sodelovanju z raziskovalci s področja digitalne humanistike center izvaja predvsem bolj ali manj kompleksna kodiranja strukture in pomena besedil. V okviru infrastrukturnega programa bomo tudi v prihodnosti nadaljevali s (pogosto polavtomatskim) kodiranjem sledečih zbirk podatkov in znanstvenih publikacij:

Slovenski parlamentarni korpus: zadnja različica korpusa siParl 2.0 je leta 2021 zajemala parlamentarne razprave iz obdobja 1990–2018, 11.967 besedil in skoraj 240 milijonov besed. V okviru projekta Razvoj slovenščine v digitalnem okolju (RSDO) bomo zajeli še starejše zapisnike (do leta 1947), načrtujemo pa tudi kodiranje zapisnikov parlamentarnih sej izpred prve in druge svetovne vojne.

Politično-strankarsko življenje na Slovenskem: programi političnih strank in organizacij.

Slovenska pravna besedila SI-IUS (v sodelovanju s Pravno fakulteto Univerze v Ljubljani, Institutom Jožefa Stefana in ZRC SAZU).

Zbirke znanstvenih besedil: znanstvena revija Prispevki za novejšo zgodovino (od leta 2014 do danes) in monografije Založbe INZ (osem publikacij).

Podjetja v Jugoslaviji pred drugo svetovno vojno.

Krajevni repertoriji (1817–1939): krajevna imena na Slovenskem, geografski in statistični podatki.

Judje na Slovenskem.

Omogočanje (prostega) dostopa do podatkov iz teh znanstvenih zbirk se lahko izvaja prek repozitorijev GitHub in GitLab, Centra za digitalne izdaje in repozitorija CLARIN.SI https://www.clarin.si/repository/xmlui/.

Člani centra za strukturirane podatke so odgovorni za zbiranje, urejanje, analizo in vnašanje strukturiranih podatkov v relacijske baze podatkov. V okviru tega pa so podpirali in aktivno sodelovali pri razvoju naslednjih večjih zbirk:

Historični popisi prebivalstva Slovenije (1830–1935) https://www.sistory.si/publikacije/?menuBottom=8, https://www.sistory.si/popis: konec leta 2021 je bilo v orodju za transkribiranje historičnih demografskih podatkov vnesenih 22 popisov prebivalstva, večinoma iz Ljubljane, podatki so bili transkribirani za več kot 265.000 oseb.

Vojaške žrtve prve svetovne vojne na Slovenskem https://zv1.sistory.si: do konca leta 2021 je bilo vnesenih podatkov za 26.957 oseb.

Smrtne žrtve med prebivalstvom na območju Republike Slovenije in neposredno po njej https://www.sistory.si/zrtve: konec leta 2021 so bili v bazi podatki za 99.911 oseb.

Podatki iz vseh teh relacijskih baz raziskovalnih podatkov so prosto dostopni prek spletnih aplikacij, ki jih razvijajo v sodelovanju z DARIAH-SI.

Leto 2022

V letu 2022 je center za digitalizacijo skeniral in obdelal 250.500 strani. Posnetih je bilo 79 avdio-video datotek v dolžini 42 ur.

Center za nestrukturirane podatke se je ukvarjal z naslednjimi projekti:

Produkcijo Založbe INZ oziroma izdajo treh publikacij (Begunstvo v Sloveniji v 20. in 21. stoletju in Izhodišča metapodatkovnih sistemov portala Zgodovina Slovenije, Izgradnja države: Zgodovina nastajanja Ustave Republike Slovenije in njeni temeljni vidiki).

Multimedijo Oddelka za zgodovino Filozofske fakultete Univerze v Ljubljani oziroma postavitvijo na splet treh projektov (Rimska vojaška diploma z Vičave na Ptuju, Okupacijske meje, Slovenija 30 let).

Postavitvijo na splet gradiv partnerskih ustanov (zbirka Osrednje knjižnice Celje).

Postavitvijo na splet gradiv lastne produkcije (Zgodovina na Špici).

Center za delno strukturirane podatke je zbiral, urejal in kodiral delno strukturirane podatke:

Razvoj slovenščine v digitalnem okolju (RSDO) na parlamentarnih razpravah.

Političnoprogramske, idejne in družbene smernice na Slovenskem v Kraljevini SHS/Jugoslaviji v letih 1929–1941. Zbirka in korpus besedil ter vsebinskih pripomb.

Poročevalec državnega zbora na portalu Zgodovina Slovenije – SIstory.

Paralelne zgodovine opolnomočenja in urbanosti Slovenije 1980–1990–2000 / Parallel Histories of Slovenia's Empowerment and Urbanity 1980–1990–2000.

Center za strukturirane podatke pa je zbiral, urejal, analiziral in vnašal strukturirane podatke v relacijske podatkovne baze:

Popisi prebivalstva Slovenije 1830–1931:

Prepis podatkov za 11.362 oseb.

Popravek podatkov za 35.286 oseb.

Smrtne žrtve med prebivalstvom na območju Republike Slovenije med drugo svetovno vojno in neposredno po njej:

Ažuriranje baze: stanje na 31. 12. 2022: 100.041 oseb.

Zbiranje podatkov o vojaških žrtvah prve svetovne vojne na Slovenskem:

Število žrtev na dan 31. 12. 2022: 32.735.

Center za digitalne izdaje je dodatno kodiral, urejal, izdelal, pretvoril in objavil naslednje elektronske publikacije in digitalne znanstvene izdaje:

Založba INZ: kodiranje TEI elektronskih izdaj knjižne produkcije.

Revija Prispevki za novejšo zgodovino (letnik 2022): kodiranje in pretvorba tekstov iz docx v obliko TEI in HTML.

Spletne aplikacije: osem enot.

V okviru infrastrukturnega programa je v letu 2022 potekalo več projektov, ki izkazujejo vsebinsko pestro delovanje skupine:

označevanje TEI in postavitev statične spletne strani: Pavel Čelik[os.] Begunstvo v Sloveniji v 20. in 21. stoletju (Strokovna monografija) – https://sidih.github.io/begunstvo/

označevanje TEI in postavitev statične spletne strani: Ana Cvek[os.], Mihael Ojsteršek[os.], Mojca Šorn[os.], Izhodišča metapodatkovnih sistemov portala Zgodovina Slovenije – SIstory (2008–2016) – https://sidih.github.io/izhodisca/

označevanje TEI in urejanje e-publikacije:

Miro Cerar[os.], Jure Gašparič[os.], Izgradnja države: Zgodovina nastajanja Ustave Republike Slovenije in njeni temeljni vidiki (1990–1991), https://www.sistory.si/11686/45936

Označevanje in dodajanje gradiva na spletno stran https://nastajanje-ustave.si/KUV.html

označevanje TEI in postavitev statične spletne strani: Marina Gržinić[os.], Paralelne zgodovine opolnomočenja in urbanosti Slovenije 1980–1990–2000 / Parallel Histories of Slovenia's Empowerment and Urbanity 1980–1990–2000. https://sistory.github.io/ljsubkultmediji/

označevanje TEI in postavitev statične spletne strani: razstava Rimska vojaška diploma z Vičave na Ptuju: Razstava ob 1950-letnici vojaškega posveta v Petovioni in ob 100-letnici Filozofske fakultete in Oddelka za zgodovino. https://sistory.github.io/rimska_vojaska_diploma

Poročevalec Državnega zbora na portalu Zgodovina Slovenije – SIstory: dodatno označevanje vsebine, dopolnjevanje in urejanje spletne strani http://www.porocevalec-dz.si z manjkajočimi publikacijami (od leta 2003 do 2006) ter dodajanje vsebine na portal SIstory http://hdl.handle.net/11686/37139

Političnoprogramske, idejne in družbene smernice na Slovenskem v Kraljevini SHS/Jugoslaviji v letih 1929–1941. Zbirka in korpus besedil ter vsebinskih pripomb:

Pretvorba dokumentov v format xml, označevanje TEI in pretvorba v format html – https://sistory.si/SISTORY:ID:50935

Postavitev statične spletne strani Raziskovalni kotiček Inštituta za novejšo zgodovino https://sistory.github.io/koticek/ in označevanje TEI razstav:

Spomenik žrtvam, ustreljenim na Suhem bajerju, avtor Ivan Smiljanić[os.] – https://sistory.github.io/koticek/exhibition01.html

“Politični referendum” v Socialistični republiki Sloveniji leta 1989, avtorica Tjaša Konovšek[os.] – https://sistory.github.io/koticek/exhibition02.html

Zapuščina napredne informatizacije. Zbornik simpozija / The Legacy of Advanced Informatization. Symposium proceedings.

Pretvorba v format xml, označevanje TEI in postavitev statične spletne strani v angleškem in slovenskem jeziku – https://sistory.github.io/The_Legacy_of_Advanced_Informatization/index.html

kodiranje TEI razstave Okupacijske meje

Dodana madžarska verzija razstave in popravljanje vsebinskih napak – https://okupacijskemeje.si/index-hu.html

kodiranje TEI: SIstory / Slovenija 30 let

Dopolnjevanje in popravljanje vsebine projekta – dodani predvajalni seznam – https://slovenija30let.si/

Zaključek

Cilj oblikovalcev portala je vse od začetka zadovoljiti potrebe raziskovanja in izobraževanja s prenosom zgodovinskega in historiografskega gradiva v digitalno obliko, kar ne nazadnje zagotavlja ohranjanje kulturne dediščine. Gradivo ažurno prilagajamo novim tehnologijam in novim medijem ter tako zagotavljamo čim širšo dostopnost in neomejeno uporabnost.

Na začetku projekta so bili oblikovani temeljni stebri, ki so določili kategorije z izborom vsebin, logičnih povezav in načinov iskanja ter grafično oblikovanje uporabniškega vmesnika portala Zgodovina Slovenije – SIstory.

Gradivo, ki smo ga pridobivali v sodelovanju s slovenskimi ustanovami in uredništvi, ki se neposredno ali posredno ukvarjajo z zgodovino, smo tako sprva organizirali v štiri sklope: Viri, Literatura, Biografika ter Zgodovina in šola.

Na SIstory je bilo sprva objavljenih veliko znanstvenih monografij, ki so rezultat projektov, programov idr. raziskovanj, mdr. nekaj preoblikovanih izdaj disertacij in magistrskih del in drugih pomembnih raziskovalnih poročil.⁴⁶ Poleg zbornikov, ki združujejo članke ali drugo gradivo o isti temi, ki so jih napisali različni avtorji, eden ali več urednikov pa jih je združilo v knjigo,⁴⁷ uporabnikom na vpogled in v uporabo ponujamo tudi nekaj strokovnih monografij in številne revije. Te so namenjene določenemu občinstvu in pokrivajo določeno temo ali predmet in se osredotočajo na določene vrste metod.⁴⁸ Vse publikacije, objavljene na portalu SIstory, so verificirane.

Digitalizirali smo tudi veliko virov. Te po zgodovinarski logiki ločujemo od literature.⁴⁹ Med tri najbolj frekventne na portalu SIstory štejemo:

Časnike, ki nas obveščajo o vsakdanjih stvareh, pomembnih vprašanjih, javnih informacijah in aktualnih razpravah.

Parlamentarne zapise, ki so polni različnih mnenj, vprašanj, ki jih zadevajo, razprav o tem, kako se spopasti s pomembnimi dogodki in spremembami v svetu itd.

Pravne dokumente, ki vsebujejo različna osebna pričevanja in omogočajo vpogled v intimno in javno sfero.⁵⁰

* * *

Z leti so se sodelovanja s slovenskimi arhivi, univerzami, znanstvenoraziskovalnimi centri, društvi idr. le še množila in krepila, posledično je narasla tudi količina vsebin, ki jih zaradi raznolikosti ni bilo več mogoče razvrstiti samo v prvotno zasnovane sklope.

Sklop Viri se je na primer razdelil na Arhivske vire, Muzealije, Tiskane vire in Ustne vire, ti pa so se delili še v bolj specifične podsklope oziroma menije. Delitev gradiv na menije in podmenije je uporabniku ponudila večjo preglednost nad celotno zbirko ter omogočila brskanje. Danes je gradivo razvrščeno v Vire, Literaturo, Dogodke, Podatke in Digitalno humanistiko (DH), ti sklopi so razvejani v podmenije oziroma podsklope. Na tem mestu je potrebno poudariti, da se člani infrastrukturnega programa trenutno aktivno ukvarjamo z reorganizacijo vseh sklopov, kar bo uporabnikom omogočalo še lažjo navigacijo po uporabniškem vmesniku, bolj učinkovito in intuitivno brskanje ter še večji in jasnejši pregled nad zbirko.

K boljši uporabniški izkušnji so pripomogle tudi številne konfiguracije iskalnika ter številne tehnološke nadgradnje portala SIstory. Vse to pa nakazuje, da se je portal v zadnjih petnajstih letih iz zbirke digitaliziranega gradiva, objavljenega na spletu, razvil v pravo digitalno knjižnico, imenovano tudi spletna knjižnica ali internetna knjižnica, digitalni repozitorij, knjižnica brez sten.

SIstory kot spletna entiteta oziroma podatkovna zbirka digitalnih predmetov združuje besedila, slike, avdio in video datoteke, digitalne dokumente in druge formate digitalnih medijev. Predmeti so digitalizirane vsebine (tiskani dokumenti, fotografije idr.), pa tudi izvorno ustvarjene digitalne vsebine (datoteke, ustvarjene v urejevalnikih besedil, ali objave na družabnih omrežjih). Digitalna knjižnica SIstory, kot tudi številne ostale, shranjuje vsebine in hkrati zagotavlja sredstva za organizacijo, iskanje in pridobivanje gradiv, ki jih vsebuje zbirka.⁵¹

Glede na rezultate ankete še neobjavljenega diplomskega seminarja avtorice Tonje Jerkič[os.] portal Zgodovina Slovenije – SIstory uporabnikom ponuja obširen nabor tehnično obdelanega in verificiranega zgodovinskega in historiografskega gradiva ter predstavlja tako domačim kot tujim zgodovinarjem osrednji informacijski center o slovenski zgodovini in zgodovinopisju za potrebe učenja in raziskovanja.

Trenutno načrtujemo prenovo administrativnega vmesnika, ki bo olajšal delo indeksatorjev podatkov. Na novo bomo postavili shemo vsebinskih menijev in podmenijev. Namen tega je postavitev logičnega sistema razvrstitve glede na tipologijo gradiv, kar bo uporabnikom omogočilo hitrejšo in enostavnejšo navigacijo po portalu. Še nadalje bomo skrbeli za bogat nabor in digitalizacijo gradiv. V najkrajšem možnem času bomo digitalizirali stenografske beležke Zvezne skupščine Socialistične republike Slovenije, ki jih hrani Arhiv Republike Slovenije. Dobesedni zapisi parlamentarnih sej so zaradi številnih razlogov (količine podatkov, tematske širine, »paradigmatske« izzivalnosti gradiva) eden od bolj privlačnih virov v zgodovinopisju.⁵² Nadaljevali bomo z digitalizacijo uradnih listov, starejših monografskih virov in publikacij itd. Redno bomo dodajali slovenske zgodovinopisne znanstvene in strokovne publikacije ter digitalizirane arhivske zbirke, korpuse tiskanih virov idr. Redno bomo dopolnjevali tudi vse baze podatkov in module.

Spletni sistem SIstory bo tako zagotavljal vsebinsko, analitično, informacijsko, tehnično in tehnološko podporo raziskovalnim programskim in projektnim skupinam, ki se ukvarjajo z zgodovino Slovencev in Slovenije, in raziskovalcem s področja humanistike in družboslovja.

Hkrati pa bodo vsebine portala Zgodovina Slovenije – SIstory še naprej podpora državnim in drugim vladnim organom ali resorjem pri izvajanju njihove službe; naj navedeva zgolj tri primere:

Baza o vojaških žrtvah prve svetovne vojne na Slovenskem je in bo zagotavljala podporo:

ministrstvu za delo, družino, socialne zadeve in enake možnosti, direktoratu za invalide, vojne veterane in žrtve vojnega nasilja pri detektiranju smrtnih žrtev med slovenskimi vojaki v prvi svetovni vojni ter pridobivanju dodatnih podatkov o žrtvah, ki so pokopane v Sloveniji in

ministrstvu za obrambo pri detektiranju lokacij padlih vojakov na fronti.

Baza podatkov Smrtne žrtve med prebivalstvom na območju RS med 2. svetovno vojno in neposredno po njej pomaga pri izvajanju:

zakona o žrtvah vojnega nasilja,

zakona o popravi krivic,

zakona o dopolnitvah zakona o matičnih knjigah iz leta 1995,

torej pri vodenju postopkov ugotovitve in naknadnega vpisa smrti v matično knjigo umrlih.

Zgodovinarski indeks citiranosti/Slovenski indeks citiranosti – Zgodovinopisje: je sistem, ki zajema popis citatov iz slovenskih zgodovinskih monografij, časopisov in revij. Iskalnik omogoča pregled zgodovinopisne znanstvene produkcije in osnovno seznanitev z vsebino citiranih del oblikovalcem znanstvene politike oziroma iskalcem informacij (financerju) o slovenskem zgodovinopisju.

Kot doslej bomo tudi v prihodnosti sodelovali ne le s kolegi in posredno z vladnimi službami, temveč tudi z drugimi uporabniki. Z individualnim neposrednim pristopom in rednimi anketami bomo upoštevali njihove potrebe, prošnje ter sugestije glede spletne objave gradiv in sodelovanje ostalih.

Opombe

46. Kennan[os.] in Thompson[os.], Research writing and dissemination, 484–86.

47. Prav tam, 484–86.

48. Prav tam.

49. Bogo Grafenauer[os.], Struktura in tehnika zgodovinske vede. (Uvod v študij zgodovine). Ljubljana: Univerzitetna založba, 1960, 257.

50. Ann Curthoys[os.] in Ann McGrath[os.], How to Write History that People Want to Read. London: Palgrave Macmillan, 2011, 55.

51. Ian H. Witten[os.] in David M. Bainbridge[os.], How to Build a Digital Library. Burlington: Morgan Kaufmann, 2009. O dostopanju in shranjevanju vsebin gl. James Lanagan[os.] in Alan F. Smeaton[os.], Video digital libraries: contributive and decentralised. International Journal on Digital Libraries 12, št. 4 (2012): 159.

52. Jure Gašparič[os.] in Mojca Šorn[os.], Od žive debate do zapisane besede: dobesedni zapisi parlamentarnih sej kot zgodovinski vir. Zgodovinski časopis 70, št. 3–4 (2016): 438–54.

Seznam virov in literature

Dokumentacijski viri:

Inštitut za novejšo zgodovino: Dokumentacija infrastrukturnega programa Raziskovalna infrastruktura Slovenskega zgodovinopisja (2008–2023).

Literatura:

Curthoys, Ann[os.] in Ann McGrath[os.]. How to write history that people want to read. London: Palgrave in Macmillan, 2011.

Cvek, Ana[os.], Mihael Ojsteršek[os.] in Mojca Šorn[os.]. Izhodišča metapodatkovnih sistemov portala Zgodovina Slovenije – SIstory (2008–2016). Ljubljana: Inštitut za novejšo zgodovino, 2022.

Dvorjak, Teja[os.]. Digitalne knjižnice za mlade uporabnike: diplomsko delo. Ljubljana [T. Dvorjak[os.]], 2012.

Gašparič, Jure[os.] in Mojca Šorn[os.]. Od žive debate do zapisane besede: dobesedni zapisi parlamentarnih sej kot zgodovinski vir. Zgodovinski časopis 70, št. 3–4 (2016): 438-54.

Grafenauer, Bogo[os.]. Struktura in tehnika zgodovinske vede. (Uvod v študij zgodovine). Ljubljana: Univerzitetna založba, 1960.

Kennan, Mary Anne[os.] in Kim M. Thompson[os.]. Research writing and dissemination. V: Research methods: Information, systems, and contexts. Melbourne: Tilde University Press, 2013, 476-91.

Lanagan, James[os.] in Alan F. Smeaton[os.]. Video digital libraries: contributive and decentralised. International Journal on Digital Libraries 12, št. 4 (2012): 159-78.

Meden, Katja[os.] in Mojca Šorn[os.]. Avtorske pravice na primeru portala Zgodovina Slovenije – Sistory. Ljubljana: Inštitut za novejšo zgodovino, 2021.

Šorn, Mojca[os.] in Katja Meden[os.]. Portal Zgodovina Slovenije – Sistory in avtorske pravice. Prispevki za novejšo zgodovino 61, št. 2 (2021): 193–228.

Witten, Ian H.[os.], David Bainbridge[os.] in David M. Nichols[os.]. How to build a digital library. Burlington: Morgan Kaufmann, 2009. 

Zakon o avtorski in sorodnih pravicah (ZASP), http://www.pisrs.si/Pis.web/pregledPredpisa?id=ZAKO403, pridobljeno 19. 7. 2023.

Spletni viri:

About | Layar, https://www.layar.com/about/, pridobljeno 19. 7. 2023.

Archivematica: open-source digital preservation system, https://www.archivematica.org/en/, pridobljeno 19. 7. 2023.

Crowdsourcing: Definition, How It Works, Types, and Examples, https://www.investopedia.com/terms/c/crowdsourcing.asp, pridobljeno 19. 7. 2023.

DARIAH-SI | Digitalna humanistika, http://www.dariah.si/, pridobljeno 4. 7. 2023.

DARIAH | Digital Research Infrastructure for the Arts and Humanities, https://www.dariah.eu/, pridobljeno, 4. 7. 2023.

DataTable Class, https://learn.microsoft.com/en-us/dotnet/api/system.data.datatable?view=net-7.0, pridobljeno 19. 7. 2023.

DCMI, https://www.dublincore.org/, pridobljeno 4. 7. 2023.

European Historical Population Samples Network, https://ehps-net.eu/, pridobljeno 19. 7. 2023.

FamilySearch.org, https://www.familysearch.org/en/, pridobljeno 19. 7. 2023.

Introduction to HTML, https://developer.mozilla.org/en-US/docs/Learn/HTML/Introduction_to_HTML, pridobljeno 19. 7. 2023.

JavaScript MDN, https://developer.mozilla.org/en-US/docs/Web/JavaScript, pridobljeno 19. 7. 2023.

JPEG, https://en.wikipedia.org/wiki/JPEG, pridobljeno 20. 7. 2023

jQuery Mobile – Wikipedia, https://en.wikipedia.org/wiki/JQuery_Mobile, pridobljeno 19. 7. 2023.

jQuery, https://jquery.com/, pridobljeno 19. 7. 2023.

Junaio – Wikipedia, https://en.wikipedia.org/wiki/Junaio, pridobljeno 19. 7. 2023.

O licencah – Creative Commons, https://creativecommons.org/licenses/?lang=sl, pridobljeno 19. 7. 2023.

Philly History, https://www.phillyhistory.org/PhotoArchive/Home.aspx, pridobljeno 19. 7. 2023.

PHP – Wikipedia, https://en.wikipedia.org/wiki/PHP, pridobljeno 19. 7. 2023.

Sidih, https://sidih.si/, pridobljeno 4. 7. 2023.

TEI: Text Encoding Initiative, https://tei-c.org/, pridobljeno 19. 7. 2023.

Uvod v optično prepoznavanje znakov (OCR), https://hashdork.com/sl/optical-character-recognition/, pridobljeno 16. 5. 2023.

What is a PDF? Portable Document Format | Adobe Acrobat, https://www.adobe.com/si/acrobat/about-adobe-pdf.html, pridobljeno 19. 7. 2023.

What is augmented reality (AR)?, https://www.sap.com/products/scm/industry-4-0/what-is-augmented-reality.html, pridobljeno 19. 7. 2023.

What Is MySQL? | Oracle, https://www.oracle.com/mysql/what-is-mysql/, pridobljeno 19. 7. 2023.

What is open access?, https://www.openaccess.nl/en/what-is-open-access, pridobljeno 4. 7. 2023.

What is Open Data?, https://opendatahandbook.org/guide/en/what-is-open-data/, pridobljeno 19. 7. 2023.

What is XML? – Extensible Markup Language (XML) Explained – AWS, https://aws.amazon.com/what-is/xml/, pridobljeno 19. 7. 2023.

XSLT: Extensible Stylesheet Language Transformations, https://developer.mozilla.org/en-US/docs/Web/XSLT, pridobljeno 19. 7. 2023.

Verlustlisten Erster Weltkrieg/Projekt – GenWiki, https://wiki.genealogy.net/Verlustlisten_Erster_Weltkrieg/Projekt, pridobljeno 19. 7. 2023.

Zgodovina Slovenije SIstory, https://www.sistory.si/, pridobljeno 4. 7. 2023.

O avtoricah

Ana Cvek[os.], magistrica bibliotekarskih, informacijskih in založniških študij, je na Inštitutu za novejšo zgodovino zaposlena kot asistentka. Je članica Raziskovalne infrastrukture Slovenskega zgodovinopisja. Raziskovalno se ukvarja z informacijsko znanostjo in knjižničarstvom ter digitalno humanistiko, s poudarkom na uporabniški izkušnji in metapodatkovnih sistemih. Je avtorica magistrskega dela Elementi uporabniške izkušnje v bibliografskih informacijskih sistemih in soavtorica strokovne monografije Izhodišča metapodatkovnih sistemov portala Zgodovina Slovenije – SIstory (2008–2016), sodeluje na različnih znanstvenih srečanjih ter objavlja svoje izsledke v domačih in mednarodnih publikacijah.

Mojca Šorn[os.], doktorica zgodovinskih znanosti, je na Inštitutu za novejšo zgodovino zaposlena kot znanstvena sodelavka. Raziskovalno se ukvarja s proučevanjem slovenske socialne zgodovine v prvi polovici 20. stoletja in z zgodovino parlamentarizma. Je aktualna vodja programa Raziskovalna infrastruktura slovenskega zgodovinopisja in koordinatorka spletnega portala Zgodovina Slovenije – SIstory, (so)avtorica številnih znanstvenih in strokovnih publikacij, mdr. Avtorske pravice na primeru portala Zgodovina Slovenije – SIstory in Izhodišča metapodatkovnih sistemov portala Zgodovina Slovenije – SIstory (2008–2016), ter člankov, (so)urednica več znanstvenih publikacij in urednica znanstvene Založbe Inštituta za novejšo zgodovino.

Imensko kazalo

Jožef II. 34, 38

Karl VI. 32, 36

Marija Terezija 33, 37

Bainbridge, David 58, 83

Bloudek, Stanko 15, 19

Cerar, Miro 47

Curthoys, Ann 55, 64

Cvek, Ana 25, 44, 66, 85

Čelik, Pavle 43

Dvorjak, Teja 8, 9, 69, 70

Gašparič, Jure 30, 39, 40, 48, 62, 71

Grafenauer, Bogo 54, 73

Gržinić, Marina 49

Jerkič, Tonja 61

Kardelj, Edvard 16

Kennan, Mary Anne 22, 52, 74

Kidrič, Boris 17

Konovšek, Tjaša 51

Kos, Franc 18

Lanagan, James 59, 76

McGrath, Ann 56, 65

Meden, Katja 2, 5, 78, 81

Nichols, David M. 84

Ojsteršek, Mihael 26, 45, 67

Simoniti, Vasko 11

Smeaton, Alan F. 60, 77

Smiljanić, Ivan 50

Šorn, Mojca 3, 4, 13, 14, 20, 21, 24, 27, 28, 29, 31, 41, 42, 46, 63, 68, 72, 79, 80, 86

Štih, Peter 10

Thompson, Kim M. 23, 53, 75

Vodopivec, Nina 1, 6, 7, 35

Vodopivec, Peter 12

Witten, Ian H. 57, 82

TEI Header

kolofon TEI

opis datoteke

navedba naslova

naslov

VSEBINE IN NJIHOVO RAZPOREJANJE NA PORTALU ZGODOVINA SLOVENIJE – SISTORY (s poudarkom na publikacijah)

avtor

ime

Mojca

priimek

Šorn

avtor

ime

Ana

priimek

Cvek

navedba odgovornosti

odgovornost

TEI kodiranje in HTML pretvorba

ime

Mihael Ojsteršek

navedba izdaje

izdaja

Verzija 1.0

navedba objave

izdajatelj

Inštitut za novejšo zgodovino

kraj objave

Ljubljana

datum [kdaj = 2023]

2023

dostopnost

licenca

http://creativecommons.org/licenses/by-nc-nd/4.0/

odstavek [style = text-align:justify]

To delo je ponujeno pod

sklic [cilj = http://creativecommons.org/licenses/by-nc-nd/4.0/]

Creative Commons Priznanje avtorstva-Nekomercialno-Brez predelav 4.0 Mednarodna licenco

odstavek [rend = CIP]

Kataložni zapis o publikaciji (CIP) pripravili v Narodni in univerzitetni knjižnici v Ljubljani<br><a href="http://COBISS.SI" target="_blank">COBISS.SI</a>-ID <a href="https://plus.cobiss.net/cobiss/si/sl/bib/165297667" target="_blank">165297667</a><br>ISBN 978-961-7104-28-8 (ePUB)

opis vira

odstavek

No source, born digital.

opis značilnosti besedila

označevalcev povzetek izvornega dokumenta [jezik = sl]

odstavek

klasifikacija besedila

ključne besede [jezik = sl]

termin

Zgodovina Slovenije - SIstory

termin

spletni portal

termin

vsebine

termin

publikacije

ključne besede [jezik = en]

termin

History of Slovenia - SIstory

termin

web portal

termin

contents

termin

publications

uporaba jezikov

jezik [identifikator = sl]

termin [jezik = sl]

slovenščina

termin [jezik = en]

slovenian

opis govorcev

seznam oseb

oseba [identifikator = pers-BainbridgeDavid]

osebno ime

priimek

Bainbridge

ime

David

oseba [identifikator = pers-BloudekStanko]

osebno ime

priimek

Bloudek

ime

Stanko

oseba [identifikator = pers-ČelikPavle]

osebno ime

priimek

Čelik

ime

Pavle

oseba [identifikator = pers-CerarMiro]

osebno ime

priimek

Cerar

ime

Miro

oseba [identifikator = pers-CurthoysAnn]

osebno ime

priimek

Curthoys

ime

Ann

oseba [identifikator = pers-CvekAna]

osebno ime

priimek

Cvek

ime

Ana

oseba [identifikator = pers-DvorjakTeja]

osebno ime

priimek

Dvorjak

ime

Teja

oseba [identifikator = pers-GašparičJure]

osebno ime

priimek

Gašparič

ime

Jure

oseba [identifikator = pers-GrafenauerBogo]

osebno ime

priimek

Grafenauer

ime

Bogo

oseba [identifikator = pers-GržinićMarina]

osebno ime

priimek

Gržinić

ime

Marina

oseba [identifikator = pers-JerkičTonja]

osebno ime

priimek

Jerkič

ime

Tonja

oseba [identifikator = pers-JožefII.]

osebno ime

ime

Jožef II.

oseba [identifikator = pers-KardeljEdvard]

osebno ime

priimek

Kardelj

ime

Edvard

oseba [identifikator = pers-KarlVI.]

osebno ime

ime

Karl VI.

oseba [identifikator = pers-KennanMaryAnne]

osebno ime

priimek

Kennan

ime

Mary Anne

oseba [identifikator = pers-KidričBoris]

osebno ime

priimek

Kidrič

ime

Boris

oseba [identifikator = pers-KonovšekTjaša]

osebno ime

priimek

Konovšek

ime

Tjaša

oseba [identifikator = pers-KosFranc]

osebno ime

priimek

Kos

ime

Franc

oseba [identifikator = pers-LanaganJames]

osebno ime

priimek

Lanagan

ime

James

oseba [identifikator = pers-MarijaTerezija]

osebno ime

ime

Marija Terezija

oseba [identifikator = pers-McGrathAnn]

osebno ime

priimek

McGrath

ime

Ann

oseba [identifikator = pers-MedenKatja]

osebno ime

priimek

Meden

ime

Katja

oseba [identifikator = pers-NicholsDavidM.]

osebno ime

priimek

Nichols

ime

David M.

oseba [identifikator = pers-OjsteršekMihael]

osebno ime

priimek

Ojsteršek

ime

Mihael

oseba [identifikator = pers-SimonitiVasko]

osebno ime

priimek

Simoniti

ime

Vasko

oseba [identifikator = pers-SmeatonAlanF.]

osebno ime

priimek

Smeaton

ime

Alan F.

oseba [identifikator = pers-SmiljanićIvan]

osebno ime

priimek

Smiljanić

ime

Ivan

oseba [identifikator = pers-ŠornMojca]

osebno ime

priimek

Šorn

ime

Mojca

oseba [identifikator = pers-ŠtihPeter]

osebno ime

priimek

Štih

ime

Peter

oseba [identifikator = pers-ThompsonKimM.]

osebno ime

priimek

Thompson

ime

Kim M.

oseba [identifikator = pers-VodopivecNina]

osebno ime

priimek

Vodopivec

ime

Nina

oseba [identifikator = pers-VodopivecPeter]

osebno ime

priimek

Vodopivec

ime

Peter

oseba [identifikator = pers-WittenIanH.]

osebno ime

priimek

Witten

ime

Ian H.